**POLUGODIŠNJI IZVJEŠTAJ O IZVRŠENJU PRORAČUNA OPĆINE VIŠKOVO**

**ZA RAZDOBLJE OD 1. SIJEČNJA DO 30. LIPNJA 2019. GODINE**

***UVOD***

U skladu s odredbama Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13. i 102/17.) utvrđeno je da polugodišnji izvještaj o izvršenju proračuna jedinice lokalne samouprave sadrži:

1. opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,

2. posebni dio proračuna po organizacijskoj i programskoj klasifikaciji te razini odjeljka ekonomske klasifikacije,

3. izvještaj o zaduživanju na domaćem i stranom tržištu novca i kapitala,

4. izvještaj o korištenju proračunske zalihe,

5. izvještaj o danim državnim jamstvima i izdacima po državnim jamstvima,

6. obrazloženje ostvarenja prihoda i primitaka, rashoda i izdataka.

***OPĆI I POSEBNI DIO PRORAČUNA***

Polugodišnji izvještaj o izvršenju Proračuna Općine Viškovo za 2019. godinu po planiranim stavkama prihoda i primitaka te rashoda i izdataka iskazanim u Općem dijelu Proračuna Općine Viškovo za 2019. godinu te rashoda i izdataka iskazanim u Posebnom dijelu Proračuna Općine Viškovo za 2019. godinu po programima (aktivnostima i projektima) unutar razdjela/glava definiranih u skladu s organizacijskom klasifikacijom proračuna, sastavljen je u tabelarnom prikazu propisanog sadržaja koji je sastavni dio ovog Izvještaja i prilaže se istom. U skladu s tim, u ovom izvještaju obuhvaćeni su i podaci za općinske proračunske korisnike čije se poslovanje vodi u jedinstvenom sustavu proračunske riznice ili se neposredno financiraju iz proračuna, i to za:

* Dječji vrtić Viškovo
* Javnu ustanovu Narodnu knjižnicu i čitaonicu Halubajska zora,
* Mjesni odbor Marčelji,
* Vijeće srpske nacionalne manjine i
* Vijeće bošnjačke nacionalne manjine.

***IZVJEŠTAJ O ZADUŽIVANJU NA DOMAĆEM I INOZEMNOM TRŽIŠTU NOVCA I KAPITALA***

Člankom 21. Odluke o izvršavanju Proračuna Općine Viškovo za 2019. godinu („Službene novine Općine Viškovo“, broj 20/18.) utvrđeno je da dugoročno zaduženje Općine Viškovo početkom 2019. godine iznosi 5.509.987,63 kn, a temelji se na zaključenim Ugovorima o dugoročnim kreditima sa Slatinskom bankom d.d., kako slijedi:

- kredit u iznosu od 8.503.725,43 kn uz fiksnu kamatnu stopu od 6% na godišnjem nivou s primjenom do 31. prosinca 2017. godine, odnosno od 5,20% s primjenom od 1. siječnja 2018. godine te s rokom vraćanja od 10 godina, odnosno do 31.12.2023. godine. U ovom izvještajnom razdoblju izvršena je otplata kredita u iznosu dospjelih rata glavnice od 425.186,28 kn pa stanje duga na dan 30. lipnja 2019. godine iznosi 3.826.676,35 kn

- kredit u iznosu od 2.475.000 kn uz fiksnu kamatnu stopu od 6,75% na godišnjem nivou s primjenom do 31. prosinca 2017. godine, odnosno od 5,20% s primjenom od 1. siječnja 2018. godine te s rokom vraćanja od 10 godina, odnosno do 31.01.2024. godine. U ovom izvještajnom razdoblju izvršena je otplata kredita u iznosu dospjelih rata glavnice od 123.750,00 kn pa stanje duga na dan 30. lipnja 2019. godine iznosi 1.134.375,00 kn.

Također, prethodno navedenim člankom Odluke o izvršavanju Proračuna Općine Viškovo za 2019. godinu („Službene novine Općine Viškovo“, broj 20/18.) utvrđeno je novo dugoročno zaduživanje za financiranje kapitalnih ulaganja do ukupnog iznosa od 13.250.000 kn od kojeg su u ovom izvještajnom razdoblju realizirani primici od zaduživanja na ime povlačenja kreditnih sredstava u visini od 1.333.019,19 kn.

Temeljem prednjeg, ukupno stanje dugoročnog zaduženja Općine Viškovo na dan 30. lipnja 2019. godine iznosi 6.294.070,54 kn.

Pored toga, odredbama članka 22. Odluke o izvršavanju Proračuna Općine Viškovo za 2019. godinu („Službene novine Općine Viškovo“, broj 20/18.) utvrđena je mogućnost kratkoročnog zaduživanja za premošćivanje jaza nastalog zbog različite dinamike priljeva sredstava i dospijeća obveza do iznosa od 5.000.000,00 kuna. Međutim, u ovom izvještajnom razdoblju nije bilo kratkoročnog zaduživanja s obzirom da nije bilo potreba za takav način financiranja proračunskih obveza.

***IZVJEŠTAJ O KORIŠTENJU PRORAČUNSKE ZALIHE***

Temeljem članka 56. Zakona o proračunu („Narodne novine“, broj 87/08., 136/12. i 15/15.) i članka 15. Odluke o izvršavanju Proračuna Općine Viškovo za 2019. godinu („Službene novine Općine Viškovo“, broj 20/18.) u Proračunu Općine Viškovo za 2019. godinu planirana je proračunska zaliha u iznosu od 100.000 kuna koja u ovom izvještajnom razdoblju nije korištena.

*IZVJEŠTAJ O DANIM DRŽAVNIM JAMSTVIMA I IZDACIMA PO DRŽAVNIM JAMSTVIMA*

Izdavanje jamstava jedinice lokalne samouprave propisano je odredbama članka 91. Zakona o proračunu („Narodne novine“, broj 87/08., 136/12. i 15/15.). U razdoblju od 1. siječnja do 30. lipnja 2019. godine Općina Viškovo nije izdavala jamstva te stoga nije imala niti izdataka po danim jamstvima.

*OBRAZLOŽENJE OSTVARENJA PRIHODA I PRIMITAKA, RASHODA I IZDATAKA*

***OBRAZLOŽENJE OPĆEG DIJELA PRORAČUNA***

U razdoblju od 1. siječnja do 30. lipnja 2019. godine ostvareni su prihodi i primici Proračuna Općine Viškovo u ukupnom iznosu od 25.692.953,21 kn ili 9% manje u odnosu na isto razdoblje prethodne godine te rashodi i izdaci u ukupnom iznosu od 28.297.278,91 kn ili 39% više u odnosu na isto razdoblje prethodne godine, slijedom čega je ostvaren manjak prihoda tekućeg razdoblja u iznosu od 2.604.325.70 kn. Ukupan rezultat ostvaren na kraju ovog izvještajnog razdoblja s prenesenim manjkom prihoda iz proteklih godina prema stanju na dan 31. prosinca 2018. godine u iznosu od 113.259,41 kn je manjak prihoda konsolidiranog proračuna u iznosu od 2.717.585,11 kn. U okviru toga rezultat proračunskog korisnika Dječjeg vrtića Viškovo utvrđen je u iznosu manjka prihoda tekućeg izvještajnog razdoblja u iznosu od 159.927,39 kn, te rezultat proračunskog korisnika Knjižnice i čitaonice Halubajska zora utvrđen u iznosu viška prihoda tekućeg izvještajnog razdoblja u iznosu od 1.852,23 kn iz čega proizlazi konačni rezultat proračuna općine na dan 30. lipnja 2018. godine u iznosu manjka prihoda od 2.559.509,95 kn.

1. ***OBRAZLOŽENJE RAČUNA PRIHODA I PRIMITAKA***

***PRIHODI POSLOVANJA***

Prihodi poslovanja planirani su u iznosu od 59.119.000 kn, a ostvareni u iznosu od 24.144.151,92 kn, što je 41% planiranog iznosa i 14% manje u odnosu na isto razdoblje prethodne godine. Najveće odstupanje u odnosu na plan prisutno je na prihodima od pomoći te prihodima od komunalnih naknada.

**Porez i prirez na dohodak**

Prihodi od poreza i prireza na dohodak planirani su u iznosu od 30.650.000 kuna, a ostvareni u iznosu od 16.475.505,30 kuna, što je 54% plana na godišnjoj razini i 12% više u odnosu na isto razdoblje prethodne godine. Stvarne razloge koji su, i u kojoj mjeri, utjecali na rast prihoda od poreza na dohodak u odnosu na isto razdoblje prethodne godine teško je sa sigurnošću utvrditi jer jedinicama lokalne samouprave nisu dostupni odgovarajući podaci iz ukupnog sustava evidencija Porezne uprave temeljem kojih bi se moglo analizirati kretanje prihoda od poreza na dohodak i poreznih obveznika na području iste. U odnosu na polugodišnju razinu plana prihodi od poreza na dohodak ostvareni su s blagim porastom, međutim na taj iskazani porast utječe dinamika izvršavanja povrata poreza po godišnjoj prijavi za prethodnu godinu, s obzirom da se povrati u pravilu realiziraju u drugom polugodištu.

**Porezi na imovinu**

Porezi na imovinu planirani su u iznosu od 4.370.000 kn. U okviru ovih prihoda realizirani su povremeni porezi na imovinu koji se odnose na porez na promet nekretnina i prava u iznosu od 1.919.392,38 kn, što je 10% manje u odnosu na isto razdoblje prethodne godine i 5% manje u odnosu na polugodišnju razinu plana. S obzirom da općina nema mogućnost uvida u analitičke podatke o potraživanjima poreza, niti o obveznicima i prometu nekretnina tijekom godine jer je razrez i naplata poreza u nadležnosti Porezne uprave, nije moguće sa sigurnošću utvrditi točne razloge smanjenja ovih poreznih prihoda niti znati koliki je utjecaj na njihovu realizaciju imala dinamika prometa nekretnina tijekom ove i proteklih godina, ali svakako je na smanjenje ostvarenih prihoda dijelom utjecalo i smanjenje porezne stope od 1. siječnja 2019. godine sa 4% na 3%. Pored toga, u okviru ove stavke prihoda planirani su i stalni porezi na nepokretnu imovinu po osnovi poreza na kuće za odmor u iznosu od 70.000 kn, a isti su u ovom izvještajnom razdoblju realizirani u visini od 7.627,56 kn, što je 11% planiranog iznosa i 6,6 puta više u odnosu prvo polugodište prethodne godine, ali odstupanja u njihovoj realizaciji ne utječu na ukupno izvršenje ovih prihoda jer su ostvareni u manjem apsolutnom iznosu. Razrez i naplata ovih poreza ovisi o prijavi samih obveznika koju su oni dužni učiniti, međutim u praksi se to u pravilu ne izvršava. S druge strane, mogućnosti utvrđivanja obveznika i razrez poreza po službenoj dužnosti su vrlo ograničene jer je u pravilu potrebno utvrđivanje činjenica na terenu, što je u postojećim uvjetima vremenski i kadrovski vrlo zahtjevno i teško provedivo, a drugi mogući izvori podataka o objektima koji se koriste sezonski nisu raspoloživi zbog primjene propisa o zaštiti osobnih podataka. Ukupno, navedeni problemi su značajno utjecali na realizaciju poreza na kuće za odmor u ovom izvještajnom razdoblju.

**Porezi na robu i usluge**

Porezi na robu i usluge planirani su u iznosu od 480.000 kn, a ostvareni u ukupnom iznosu od 187.223,06 kn, što je 39% plana i 9% manje nego u istom razdoblju prethodne godine. Od toga su porezi na promet proizvoda i usluga koji se odnose na porez na potrošnju ostvareni u iznosu od 179.604,50 kn ili 40%, odnosno 7% manje nego u istom razdoblju prethodne godine što je posljedica manje prijavljenog prometa ugostiteljskih objekata na području općine.

U ovoj grupi poreza planirani su i porezi na korištenje dobara ili izvođenje aktivnosti koji se odnose na poreze na tvrtku u visini od 30.000 kn, a koji su ostvareni u iznosu od 7.618,56 kn ili 25% plana na godišnjoj razini i 62% realiziranih prihoda u istom razdoblju prethodne godine. Odnose se samo na naplatu zaostalih potraživanja iz prethodnih godina, budući da je izmjenom propisa o lokalnim porezima koji su u primjeni od 1. siječnja 2017. godine, porez na tvrtku ukinut.

**Pomoći od subjekata unutar općeg proračuna**

Pomoći od subjekata unutar općeg proračuna planirane su u iznosu od 4.584.000 kn, a ostvarene u iznosu od 563.877,98 kn, što je 12% planiranog iznosa i gotovo 5 puta više nego u istom razdoblju prethodne godine. U okviru toga, pomoći proračunu iz drugih proračuna planirane su u iznosu od 739.000 kn i ostvarene u iznosu od 136.805,63 kn, što je 19% plana na godišnjoj razini, a odnose se na tekuće pomoći Primorsko-goranske županije iz Fonda solidarnosti za potpore radnicima 3. maja u iznosu od 136.500,0 kn te pomoći na ime refundacije materijalnih rashoda za provođenje EU izbora u iznosu od 305,63 kn. Također, pomoći temeljem prijenosa EU sredstva planirane su u iznosu od 3.716.000 kn, a ostvarene su u ukupnom iznosu od 337.372,55 kn, što je 9% plana, a odnose se na projekte: „Viškovo reciklira“ u iznosu od 24.219,68 kn, „Ruke pomažu“ u iznosu od 128.073,86 kn, „Znanjem do posla“ u iznosu od 18.241,97 kn te za stručno osposobljavanje osoba bez zasnivanja radnog odnosa u iznosu od 4.836,84 kn. Pored toga, pomoći proračunskim korisnicima iz proračuna koji im nije nadležan planirane su u iznosu od 129.000,00 kn, a ostvarene u iznosu od ukupno 89.700,00 kn i odnose se na tekuće pomoći proračunskom korisniku Dječjem vrtiću Viškovo iz državnog proračuna za programe predškole, rada s darovitom djecom i djecom s poteškoćama u razvoju u ukupnom iznosu od 36.700,00 kn te na kapitalne pomoći za nabavu knjiga proračunskom korisniku Narodnoj knjižnici i čitaonici Halubajska zora iz državnog proračuna u iznosu 48.000,00 kn i iz proračuna Primorsko-goranske županije u iznosu od 5.000,00 kn. Realizacija ostalih planiranih pomoći za aplicirane općinske kapitalne projekte i druge aktivnosti očekuje se u narednom razdoblju, a u skladu s dinamikom provedbe natječajnih postupaka i dovršenja apliciranih projekata. U odnosu na realizaciju u istom razdoblju prethodne godine iskazano je povećanje zbog različite dinamike ostvarivanja pomoći i mogućnostima provedbe i financiranja projekata iz EU i drugih pomoći.

**Prihodi od financijske imovine**

Prihodi od financijske imovine planirani su u iznosu od 52.000 kn, a ostvareni u iznosu od 45.523,08 kn, što je 88% plana i 2,5 puta više nego u istom razdoblju prethodne godine, a odnose se na prihode od zateznih kamata. Realizacija ovih prihoda najvećim je dijelom vezana uz mogućnost naplate potraživanja i pripadajućih zateznih kamata provedbom ovrha pokrenutih u prethodnom razdoblju te uz dinamiku ispostavljanja terećenja tijekom godine.

**Prihodi od nefinancijske imovine**

Prihodi od nefinancijske imovine planirani su u iznosu od 1.680.000 kn, a ostvareni u iznosu od 755.851,90 kn, što je 45% planiranog iznosa na godišnjoj razini te 10% manje u odnosu na isto razdoblje prethodne godine. U okviru ovih prihoda ostvarene su naknade za koncesije u iznosu od 56.593,39 kn, što je povećanje od 42% u odnosu na isto razdoblje prethodne godine, a odnose se na koncesije za dimnjačarske usluge i za usluge čišćenja septičkih jama koje su u ovoj godini značajnije povećane. Prihodi od zakupa i iznajmljivanja imovine koji se odnose na zakup poslovnog prostora i zemljišta, ostvareni su u iznosu od 239.358,76 kn što je 39% planiranog iznosa na godišnjoj razini i 90% iznosa ostvarenog u istom razdoblju prethodne godine. Na odstupanje u ostvarenju ovih prihoda utjecala je usporena dinamika realizacije ovih prihoda zbog problema vezanih uz naplatu potraživanja od pojedinih zakupoprimatelja.

Naknade za korištenje nefinancijske imovine koje se odnose na spomeničku rentu, grobne naknade i naknade za korištenje općinske komunalne infrastrukture, ostvarene su u iznosu od ukupno 459.899,75 kn, što je 46% plana na godišnjoj razini i 86% iznosa naplaćenog u istom razdoblju prethodne godine. U okviru ovih prihoda ostvarena je spomenička renta u iznosu od 7.629,02 kn i grobne naknade u iznosu od 452.270,73 kn, što je 53% plana, dok prihodi od naknade za korištenje nefinancijske imovne koji su planirani u iznosu od 140.500,00 kn nisu ostvareni, s obzirom da planirana naknada za korištenje općinske komunalne infrastrukture od strane drugih korisnika nije dospjela za naplatu u ovom izvještajnom razdoblju. U odnosu na izvršenje u istom razdoblju prethodne godine, prihodi od naknada za korištenje nefinancijske imovine su smanjeni za 10%, najvećim dijelom zbog smanjene realizacije prihoda od naknada za dodjelu grobnih mjesta.

**Prihodi od kamata na dane zajmove**

Prihodi od kamata na dane zajmove planirani su u iznosu od 30.000 kn, a ostvareni u iznosu od 7.434,27 kn, što je 25% planiranog iznosa na godišnjoj razini te 34% iznosa ostvarenog u istom razdoblju prethodne godine. Iskazana odstupanja vezana su uz različitu dinamiku naplate prihoda od kamata na dane zajmove u tekućoj, kao i odnosu na prethodnu godinu.

**Upravne i administrativne pristojbe**

Upravne i administrativne pristojbe planirane su u iznosu od 70.000 kn, a ostvarene u iznosu od 28.636,53 kn što je 41% plana na godišnjoj razini, a u tome su realizirani prihodi od prodaje državnih biljega u iznosu od 17.995,14 kn, naknada za prenamjenu poljoprivrednog u građevinsko zemljište u iznosu od 4.645,85 kn, prihodi od boravišne pristojbe u iznosu od 5.925,54 kn te ostale naknade u iznosu od 70,00 kn. Sveukupno, realizacija ovih prihoda zaostaje u odnosu na plan, a dinamika izvršavanja istih u najvećoj mjeri ovisi o vanjskim utjecajima. U odnosu na prethodnu godinu ovi su prihodi ukupno ostvareni gotovo na istoj razini, s tim da su unutar toga prihodi od prodaje državnih biljega ostvareni u povećanom, a prihodi od naknade za prenamjenu poljoprivrednog u smanjenom iznosu.

**Prihodi po posebnim propisima**

Prihodi po posebnim propisima planirani su u iznosu od 2.657.000 kn, a realizirani u iznosu od 1.105.578,29 kn, odnosno 42% plana na godišnjoj razini i 96% iznosa ostvarenog u istom razdoblju prethodne godine. U sklopu ovih prihoda planirani su prihodi od vodnog gospodarstva koji su ostvareni u iznosu od 24.978,28 kn ili 50% godišnjeg plana i 18% više u odnosu na isto razdoblje prethodne godine. Visina i dinamika ostvarenja ovih prihoda ovisi o visini naplaćenih prihoda po osnovi vodnog doprinosa na području općine od kojih Hrvatske vode u skladu sa Zakonom o financiranju vodnog gospodarstva uplaćuju općinskom proračunu 8% prihoda i na njihovu realizaciju općina nema mogućnosti utjecaja. Nadalje, u ovoj podskupini prihoda iskazani su ostali nespomenuti prihodi koji su ostvareni u iznosu od 1.080.600,01 kn ili 41% plana na godišnjoj razini, odnosno 4% manje u odnosu na isto razdoblje prethodne godine. Veće odstupanje iskazano je i na računu prihoda od komunalnih društava KD Čistoća i KD Autotrolej koji se odnose na prihode naplaćene u cijeni komunalnih usluga namijenjenih razvoju. Ostvareni su na razini od 24% plana, a ovise o dinamici naplate tih prihoda i izvršenja rashoda za razvoj komunalnih djelatnosti prema podacima i obračunima komunalnih poduzeća, s tim da njihova realizacija ne utječe na ukupni rezultat proračuna jer se na istoj razini ostvaruju i rashodi koji se financiraju iz ovih sredstava. Manja realizacija na razini od 46% plana utvrđena je i na ostalim nespomenutim prihodima koji ovise o dinamici naplate troškova po ovršnim ili sudskim postupcima u predmetima čije je rješavanje u tijeku, o refundacijama šteta po osnovi osiguranja te o mogućnosti ostvarivanja prihoda po osnovi zapošljavanja osoba na stručnom usavršavanju.

Pored toga, na prihodima od naknada za zadržavanje nezakonito izgrađenih zgrada u prostoru koje iskazano je manje pozitivno odstupanje u odnosu na polugodišnju razinu plana, a njihova je realizacija vezana uz dinamiku obrade zahtjeva za legalizaciju u postupcima županijskih tijela. Pored toga, u ovoj podskupini iskazani su i prihodi proračunskih korisnika koji su ostvareni s određenim odstupanjima, tako da su prihodi Dječjeg vrtića Viškovo naplaćeni u visini od 739.640,02 kn ili 44% plana, te prihodi Knjižnice i čitaonice Halubajska zora, u visini od 37.494,50 kn ili 54% plana na godišnjoj razini. Ukupno, dinamika izvršavanja prihoda po posebnim propisima u pravilu nije ujednačena tijekom godine pa su u skladu s tim utvrđena i odstupanja u ovom izvještajnom razdoblju.

**Prihodi od komunalnih doprinosa i naknada**

Prihodi od komunalnih doprinosa i naknada planirani su u iznosu od 14.100.000 kn, a realizirani u iznosu od 2.909.078,86 kn što je 21% plana na godišnjoj razini i 34% iznosa ostvarenog u istom razdoblju prethodne godine. U tome su komunalni doprinosi izvršeni u iznosu od 1.239.377,22 kn, što je 28% plana i 26% manje nego u istom razdoblju prethodne godine, a smanjena realizacija prihoda od komunalnih doprinosa posljedica je dinamike rješavanja predmeta vezanih uz legalizaciju objekata na županijskim tijelima, kao i odabranog modela plaćanja komunalnog doprinosa od strane obveznika za istu, odnosno korištenja mogućnosti odgode plaćanja obveze u roku do godine dana. Komunalna naknada je izvršena u iznosu od 1.669.701,64 kn što je 17% planiranog iznosa na godišnjoj razini, odnosno 24% iznosa ostvarenog u istom razdoblju prethodne godine. Razlozi odstupanja u realizaciji prihoda od komunalnih naknada vezani su uz odgođene rokove naplate prihoda od komunalne naknade zbog potrebe usklađenja i izmjene svih rješenja prema novim propisima o komunalnom gospodarstvu te preuzimanja poslova naplate naknade za uređenje voda zajedno s komunalnom naknadom, što je zahtijevalo značajne prilagodbe informacijskog sustava te obradu, usklađenje i distribuciju ogromnog broja dokumenata.

**Prihodi od prodaje proizvoda i robe te pruženih usluga i prihodi od donacija**

U okviru ove skupine prihoda planirani su prihodi u ukupnom iznosu od 436.000 kuna, a realizirani u iznosu od 137.922,71 kn, što je 32% plana na godišnjoj razini i 170% više u odnosu na iznos ostvaren u istom razdoblju prethodne godine. U tome su, planirani prihodi od usluga Hrvatskim vodama koji su vezani uz evidenciju i naplatu naknade za uređenje voda u iznosu od 250.000 kn, a koji su u ovom izvještajnom razdoblju realizirani u iznosu od 35.362,50 kn. Pored toga, prihodi od donacija planirani su u iznosu od 186.000 kn, a realizirani u iznosu od 102.560,21 kn i u cijelosti se odnose na prihode Dječjeg vrtića Viškovo ostvarene od Zaklade Hrvatska za djecu za uređenje multifunkcionalnog prostora za igru te za uređenje dvorišta u ukupnom iznosu od 99.324,89 kn i manjim dijelom od drugih povremenih donatora u iznosu od 3.235,32 kn.

**Kazne, upravne mjere i ostali prihodi**

Na ime prihoda od kazni planirano je u 2019. godini 10.000 kuna, a u ovom izvještajnom razdoblju isti su ostvareni u iznosu od 500,00 kn za nepropisno parkiranje na javnoj površini.

***PRIHODI OD PRODAJE NEFINANCIJSKE IMOVINE***

Prihodi od prodaje nefinancijske imovine planirani su u 2019. godini u iznosu od 210.000 kn. Od toga se planiranih 200.000 kn odnosi na prihode od prodaje zemljišta u općinskom vlasništvu koji su u ovom izvještajnom razdoblju ostvareni u iznosu od 198.800,00 kn, što je gotovo na razini godišnjeg plana ili 99% planiranog iznosa, a 69% više nego u istom razdoblju prethodne godine.

Nadalje, preostali planirani iznos od 10.000 kn odnosi se na prihode od prodaje građevinskih objekata, odnosno na prihode po osnovi otplate prodanih stanova nad kojima je ostvareno stanarsko pravo, a koji su u ovom izvještajnom razdoblju, nakon podmirenja propisane obveze prema državnom proračunu, realizirani u iznosu od 2.482,10 kn.

**RASHODI POSLOVANJA**

Rashodi poslovanja planirani su planirani u iznosu od 44.819.000 kn, a ostvareni su u iznosu od 21.298.640,13 kn. Prema tome, u odnosu na polugodišnju razinu plana, rashodi poslovanja su manji za 2%, dok su u odnosu na izvršenje u istom razdoblju prethodne godine povećani za 11%. Veća odstupanja u odnosu na plan iskazana su na ostalim financijskim rashodima, kapitalnim donacijama i kapitalnim pomoćima te na rashodima za nabavu nefinancijske imovine, na kojima je utvrđeno odstupanje i u odnosu na izvršeno u prethodnoj godini, što je obrazloženo u nastavku.

**Plaće (Bruto)**

Plaće (Bruto) planirane su u iznosu od 9.210.500 kn, a realizirane u iznosu od 4.363.791,65 kn, što je ostvarenje od 47% planiranog iznosa i 5% više u odnosu na isto razdoblje prethodne godine. Odnose se na plaće nositelja izvršne vlasti i službenika Jedinstvenog upravnog odjela Općine Viškovo te djelatnika općinskih proračunskih korisnika – Dječjeg vrtića Viškovo i Javne ustanove Knjižnica i čitaonica Halubajska zora. U odnosu na plan ovi su rashodi neznatno manji, dok su u odnosu na prethodnu godinu izvršeni s manjim odstupanjem zbog povećanja broja zaposlenih službenika u tijelima Općine Viškovo koji su angažirani na poslovima u okviru projekata koji se financiraju iz sredstava EU pomoći.

**Ostali rashodi za zaposlene**

Ostali rashodi za zaposlene planirani su u iznosu od 285.000 kn, a ostvareni u iznosu od 208.802,00 kn, odnosno 73% plana na godišnjoj razini i 127% više u odnosu na isto razdoblje prethodne godine. Realizacija ovih rashoda odnosi se na jubilarne i prigodne nagrade, pomoći, regres te ostala prava iz radnog odnosa za službenike Jedinstvenog upravnog odjela Općine Viškovo te djelatnike proračunskih korisnika – Dječjeg vrtića Viškovo i Javne ustanove Knjižnice i čitaonice Halubajska zora koji se izvršavaju dinamikom i u visini ostvarenih prava u skladu s aktima isplatitelja što je razlog iskazanih odstupanja u odnosu na plan i ostvarenje u prethodnoj godini.

**Doprinosi na plaće**

Doprinosi na plaće su planirani u iznosu od 1.560.400 kn, a ostvareni u iznosu od 680.418,40 kn, odnosno na razini od 44% plana i na istoj razini u odnosu na izvršeno u usporednom razdoblju prethodne godine. Odnose se na propisane obveze po osnovi doprinosa za zdravstveno osiguranje koji se obračunavaju na plaće nositelja izvršne vlasti i službenika Jedinstvenog upravnog odjela Općine Viškovo te djelatnika općinskih proračunskih korisnika – Dječjeg vrtića Viškovo i Javne ustanove Knjižnica i čitaonica Halubajska zora te se izvršavaju u skladu s dinamikom izvršavanja rashoda za plaće i novo propisanim obvezama koje su na snazi od 2019. godine, a kojima su ukupno smanjene obveze za doprinose na plaće jer je prestala obveza obračuna doprinosa za obvezno osiguranje u slučaju nezaposlenosti.

**Naknade troškova zaposlenima**

Naknade troškova zaposlenima planirane su u iznosu od 473.600 kn, a ostvarene u iznosu od 325.139,61 kn, odnosno na razini od 69% plana i 52% više nego u istom razdoblju prethodne godine. U ovoj skupini su planirani rashodi za službena putovanja, naknade za prijevoz na posao i s posla, stručno usavršavanje zaposlenika te ostale naknade troškova zaposlenima za nositelje izvršne vlasti, službenike Jedinstvenog upravnog odjela Općine Viškovo i zaposlenike proračunskih korisnika. Odstupanja unutar ovih rashoda posljedica su različite dinamike i tekućih potreba općinske uprave i proračunskih korisnika tijekom izvještajnog razdoblja, a dijelom su i pod utjecajem vanjskih čimbenika kada se radi o stručnom usavršavanju ili službenim putovanjima, dok kretanje naknada za prijevoz na posao i s posla ovisi o broju i mjestu stanovanja zaposlenih.

**Rashodi za materijal i energiju**

Rashodi za materijal i energiju planirani su u iznosu od 2.047.500 kn, a ostvareni su u iznosu od 1.065.011,45 kn, što je 52% plana i 8% više u odnosu na izvršenje u istom razdoblju prethodne godine. Unutar ove skupine izvršeni su rashodi za uredski materijal i ostale materijalne rashode na razini od 52% plana i 38% više u odnosu na isto razdoblje prethodne godine, uglavnom zbog povećanih rashoda za materijal za čišćenje, higijenski materijal i didaktiku za potrebe Dječjeg vrtića Viškovo, rashodi za materijal i sirovine koji se u cijelosti odnose na namirnice za kuhinju Dječjeg vrtića Viškovo, a ostvareni su na razini od 55% plana i 14% više u odnosu na isto razdoblje prethodne godine, rashodi za energiju koji iznose 55% plana i 2% više u odnosu na isto razdoblje prethodne godine, nadalje, rashodi za materijal i dijelove za tekuće i investicijsko održavanje u visini od 35% plana i 43% manje u odnosu na prethodnu godinu, ali bez većeg utjecaja na ukupnu realizaciju ove grupe rashoda jer su ostvareni u manjem apsolutnom iznosu, rashodi za sitni inventar i auto gume u visini od 18% plana i 40% više u odnosu na isto razdoblje prethodne godine, što je ovisno o dinamici nabave i potrebama procesa rada te rashodi za službenu, radnu i zaštitnu odjeću i obuću, uglavnom za proračunskog korisnika Dječjeg vrtića Viškovo, u visini od 2% plana i 90% manje u odnosu na isto razdoblje prethodne godine, ali bez većeg utjecaja na ukupnu realizaciju jer su ostvareni u manjem apsolutnom iznosu.

 **Rashodi za usluge**

Rashodi za usluge planirani su u iznosu od 9.258.200 kn, a ostvareni su u iznosu od 4.046.036,01 kn, što je 44% planiranog iznosa i 24% više u odnosu na isto razdoblje prethodne godine. Odnose se na rashode za usluge telefona, pošte i prijevoza koje iznose 24% plana i 29% manje u odnosu na isto razdoblje prethodne godine, usluge tekućeg i investicijskog održavanja koje iznose 48% plana i 23% više u odnosu na isto razdoblje prethodne godine, usluge promidžbe i informiranja koje su za 39% veće u odnosu na plan i 3,6 puta veće u odnosu na isto razdoblje prethodne godine zbog realizacije rashoda za projekte financirane iz EU pomoći koji su bili planirani u prethodnoj, a izvršeni u ovoj godini, komunalne usluge koje iznose 29% plana i 3% više u odnosu na isto razdoblje prethodne godine, zakupnine i najamnine koje iznose 46% plana i 1% manje u odnosu na prethodnu godinu, zdravstvene i veterinarske usluge koje iznose 23% plana i 43% manje u odnosu na isto razdoblje prethodne godine, intelektualne i osobne usluge koje iznose 42% plana i 52% više u odnosu na isto razdoblje prethodne godine, najvećim dijelom zbog rashoda za usluge katastarske izmjere područja k.o. Marinići koje su izvršene u ovoj godini, nadalje, računalne usluge koje iznose 59% plana i 42% više u odnosu na isto razdoblje prethodne godine zbog novih rashoda za preuzimanje baze podataka Hrvatskih voda vezanih uz naknadu za uređenje voda te za ostale usluge koji iznose 54% plana i 46% više u odnosu na isto razdoblje prethodne godine zbog dodatnih rashoda za aerofotogrametrijsko snimanje područja općine, rashoda za usluge periodičnog nadzora zaštite na radu i zbog povećanja rashoda za usluge Porezne uprave vezanih uz naplatu i evidenciju poreza na dohodak. Osim naprijed istaknutih, u pravilu su razlozi odstupanja po pojedinim stavkama ove grupe rashoda u odnosnu na plan, kao i u odnosu na isto razdoblje prethodne godine vezani uz različitu dinamiku izvršavanja određenih aktivnosti u pojedinom razdoblju.

**Naknade troškova osobama izvan radnog odnosa**

Naknade troškova osobama izvan radnog odnosa planirane su u iznosu od 119.000 kn, a ostvarene u iznosu od 79.269,03 kn, što je 67% planiranog iznosa i gotovo 5 pet puta više nego u istom razdoblju prethodne godine. Odnose se na rashode za obavezne doprinose, naknade troškova službenih putovanja i stručne ispite osoba na stručnom osposobljavanju u općinskim upravnim tijelima i kod proračunskih korisnika. Navedeni rashodi se tijekom godine realiziraju u skladu s raspoloživim mjerama Hrvatskog zavoda za zapošljavanje osoba na stručnom osposobljavanju koje su sve restriktivnije, što je manjim dijelom utjecalo na realizaciju rashoda za ove namjene, a uglavnom, utjecaj na iskazana odstupanja imali su rashodi vezani uz osobe zaposlene na provedbi projekata koji se financiraju iz EU pomoći.

**Ostali nespomenuti rashodi poslovanja**

Ostali nespomenuti rashodi poslovanja planirani su u iznosu od 1.610.800 kn, a ostvareni su u iznosu od 898.761,57 kn, što je 56% planiranog iznosa i 25% više u odnosu na izvršenje u istom razdoblju prethodne godine. U okviru ovih rashoda izvršene su naknade za rad predstavničkog tijela, radnih tijela, Vijeća MO Marčelji i vijeća nacionalnih manjina u ukupnom iznosu od 528.850,66 kn, što je 51% plana, dok su u odnosu na isto razdoblje prethodne godine ovi rashodi veći za 27% zbog povećanja rashoda za naknade radnim tijelima općinskog vijeća i naknade za provedene izbore nacionalnih manjina. Nadalje, realizirane su premije osiguranja u iznosu od 148.511,41 kn ili 51% plana, odnosno 14% više nego prethodne godine za osiguranje imovine i službenih automobila. Zatim, reprezentacija u iznosu od 52.963,51 kn ili 57% planiranog iznosa, dok su u odnosu na isto razdoblje prethodne godine povećani za 95%. Pored toga, članarine, sudske, javnobilježničke i druge pristojbe i naknade te troškovi sudskih postupaka ostvareni su u ukupnom iznosu od 114.214,36 kn ili 21% više u odnosu na plan, odnosno 65% više nego prethodne godine, a povećani su najvećim dijelom zbog obveze podmirenja naknade za smanjenje miješanog komunalnog otpada koja nije bila planirana. Također, ostali nespomenuti rashodi poslovanja koji se odnose na rashode protokola, nagrade za javna priznanja, vodnu naknadu te na povrate komunalnih doprinosa realizirani su u ukupnom iznosu od 54.221,63 kn, a to je 52% planiranog iznosa i 29% manje nego u istom razdoblju prethodne godine, uglavnom zbog nerealiziranih rashoda za vodnu naknadu za koju nije izvršena obveza u ovom izvještajnom razdoblju 2019. godine. Pored toga, na odstupanja u realizaciji ovih rashoda utječu i povremeni povrati komunalnih doprinosa koji su uplaćeni u prethodnim godinama na temelju ispostavljenih rješenja po kojima je u naknadno provedenom postupku u slučaju nemogućnosti gradnje objekta ukinuta obveza stranke i izvršen povrat komunalnog doprinosa uplaćen u prethodnim godinama.

**Kamate za primljene kredite i zajmove**

Kamate za primljene kredite i zajmove planirane su u iznosu od 368.500 kn, a izvršene su u iznosu od 141.956,07 kn, što je 62% plana i 61% manje u odnosu na isto razdoblje prethodne godine. Odnose se na kamate vezane uz otplatu kredita po osnovi zaduženja Općine Viškovo krajem prosinca 2013. godine kod Slatinske banke d.d., Slatina koji se izvršavaju u rokovima u skladu s otplatnim planom.

**Ostali financijski rashodi**

Ostali financijski rashodi planirani su u iznosu od 45.500 kn, a realizirani u iznosu od 78.367,33 kn, što je 72% više od planiranog iznosa i 3,3 puta više u odnosu na isto razdoblje prethodne godine. Izvršeni rashodi se najvećim dijelom odnose na rashode za bankarske usluge i usluge platnog prometa u okviru kojih je, pored redovnih tekućih rashoda, podmirena i jednokratna naknada za korištenje novog kredita od Hrvatske banke za obnovu i razvitak čije je korištenje započelo u ovoj godini. Nadalje, zatezne kamate i ostali nespomenuti financijski rashodi vezani uz naknade za financijske usluge FINE ostvareni su u ukupnom iznosu od 1.743,08 kn, a s obzirom na njihov manji apsolutni iznos nemaju veći utjecaj na realizaciju ove grupe rashoda u cjelini.

**Subvencije trgovačkim društvima u javnom sektoru**

Subvencije trgovačkim društvima u javnom sektoru planirane su u iznosu od 2.700.000 kn, a odnose se na subvencioniranje usluga KD-a Autotrolej d.o.o. Rijeka za javni prijevoz. U ovom izvještajnom razdoblju realizirane su u iznosu od 1.266.500,02 kn, što je 47% planiranog iznosa i 5% manje nego u istom razdoblju prethodne godine, a iste se realiziraju u skladu s ugovorenom razinom usluge.

**Subvencije trgovačkim društvima, poljoprivrednicima i obrtnicima izvan javnog sektora**

Subvencije trgovačkim društvima, poljoprivrednicima i obrtnicima izvan javnog sektora planirane se u iznosu od 220.000 kn i u cijelosti se odnose na subvencije trgovačkim društvima izvan javnog sektora, odnosno na subvencije poduzetnicima u svrhu poticanja razvoja gospodarstva i smanjenja nezaposlenosti na području općine Viškovo. Ostvarene su u iznosu od 105.045,55 kn, što je 48% planiranog iznosa. U usporedbi s istom razdobljem prethodne godine povećane su za 20% u skladu s iskazanim interesom i preuzetim obvezama temeljem prijava poduzetnika na javni poziv za dodjelu potpora.

**Pomoći proračunskim korisnicima drugih proračuna**

Pomoći proračunskim korisnicima drugih proračuna planirane su u iznosu od 262.000 kn, a realizirane u iznosu od 59.014,14 kn, što je 23% plana i 6% više u odnosu na prethodnu godinu. U okviru ove stavke rashoda planirane su tekuće pomoći proračunskim korisnicima županijskog proračuna za javne potrebe u osnovnom školstvu koje ostvaruje OŠ Sv. Matej, javne potrebe u kulturi koje ostvaruje Ustanova Ivan Matetić Ronjgov, javne potrebe u zdravstvenoj skrbi koje ostvaruju Dom zdravlja Primorsko-goranske županije i Nastavni zavod za javno zdravstvo Primorsko-goranske županije te za program sufinanciranja Centra za brdsko-planinu poljoprivredu čiji je Općina Viškovo suosnivač. Realizacija ovih pomoći vezana je uz programe odobrene za financiranje na temelju provedenih javnih natječaja pa su u skladu s tim izvršeni rashodi u pojedinom izvještajnom razdoblju.

**Ostale naknade građanima i kućanstvima iz proračuna**

Ostale naknade građanima i kućanstvima iz proračuna planirane su u iznosu od 10.857.000 kn, a ostvarene su u ukupnom iznosu od 5.765.677,85 kn, što je 53% plana i 3% više nego u istom razdoblju prethodne godine. U tome su realizirane pomoći po osnovi socijalne skrbi i brige o djeci, nagrade i stipendije učenicima i studentima, naknade građanima i kućanstvima koje se odnose na naknade za sufinanciranje cijene prijevoza korisnika socijalnih i drugih prava, smještaja djece u predškolskim ustanovama te produženog boravka u osnovnim školama, kao i naknade za subvencije troškova stanovanja, prehrane i drugih troškova korisnika socijalne ili zdravstvene skrbi koje su ostvarene temeljem odgovarajućih općinskih akata, a isplaćuju se u novcu ili se ostvaruju u naravi. Odstupanja u odnosu na plan i prethodnu godinu ovise o vrsti i broju ostvarenih prava u pojedinom razdoblju prema iskazanim potrebama mještana na području općine Viškovo.

**Tekuće donacije**

Tekuće donacije su planirane u iznosu od 3.309.000 kn, a realizirane u iznosu od 1.558.233,20 kn, što je izvršenje od 47% planiranog iznosa i 36% više nego u istom razdoblju prethodne godine. Odnose se na tekuće donacije raznim neprofitnim organizacijama, udrugama građana, sportskim društvima, političkim strankama, nacionalnim manjinama i građanima, uključivo i Turističku zajednicu Viškovo i Dobrovoljno vatrogasno društvo Halubjan. Realizirane su u skladu s preuzetim obvezama temeljem programa za financiranje javnih potreba po pojedinim područjima, zaključenim ugovorima s korisnicima sredstava, propisima i odlukama nadležnih tijela donesenim u izvještajnom razdoblju.

**Kapitalne donacije**

Kapitalne donacije planirane su u iznosu od 108.000 kn za nabavu vozila za potrebe Dobrovoljnog vatrogasnog društva Halubjan i opreme za Turističku zajednicu Viškova, a iste nisu realizirane u ovom izvještajnom razdoblju, kao ni u istom razdoblju prethodne godine.

**Kazne penali i naknade štete**

Rashodi za kazne, penale i naknade šteta koji su planirani u iznosu od 5.000,00 kn nisu realizirani u ovom izvještajnom razdoblju, kao ni u istom razdoblju prethodne godine.

**Izvanredni rashodi**

Za pokriće nepredviđenih rashoda planirana su sredstva proračunske pričuve u iznosu od 100.000 kn koja nisu korištena u ovom izvještajnom razdoblju.

**Kapitalne pomoći**

Kapitalne pomoći su planirane u iznosu od 2.279.000 kn, a realizirane u iznosu od 656.616,25 kn, što je 29% planiranog iznosa i 12% više nego u istom razdoblju prethodne godine. Odnose se na pomoći dane KD-u Autotrolej u iznosu od 101.194,31 kn za nabavu i opremanje autobusa, što se financira iz razvojnih sredstava naplaćenih u cijeni komunalnih usluga na području općine. Izvršenje ovih pomoći ovisi o dinamici trošenja ostvarenih razvojnih sredstava, a visina evidentiranih rashoda utvrđena je prema podacima i obračunima komunalnih poduzeća u skladu s ugovorenim obvezama. Pored toga, u okviru ove stavke rashoda evidentirani su i rashodi na ime kapitalne pomoći KD-u Vodovod i kanalizacija za izgradnju vodovodnih ogranaka u iznosu od 555.421,94 kn. Odstupanje u odnosu na realizaciju u istom razdoblju prethodne godine vezano je uz različite obveze preuzete za financiranje u pojedinom razdoblju.

***RASHODI ZA NABAVU NEFINANCIJSKE IMOVINE***

Rashodi za nabavu nefinancijske imovine planirani su u iznosu od 21.460.000 kn, a ostvareni su u iznosu od 6.449.702,50 kn, što je 30% plana i 12 puta više nego u istom razdoblju prethodne godine. Značajnija odstupanja iskazana su na rashodima vezanim uz nabavu zemljišta, građevinskih objekata, nematerijalne proizvedene imovine i dodatnim ulaganjima na nefinancijskoj imovini.

**Materijalna imovina – prirodna bogatstva**

Rashodi za nabavu materijalne imovine – prirodnih bogatstava planirani su u iznosu od 1.276.000 kn, a realizirani u iznosu od 1.109.862,74 kn, što je 87% planiranog iznosa i 9 puta više nego u istom razdoblju prethodne godine. Realizirana je nabava zemljišta za potrebe izgradnje prometnice u Jugima na području DPU osnovne škole, parkirališta u centru Viškova te ceste i platoa na području RZ Marišćina s obzirom da je u ovom izvještajnom razdoblju dovršena potrebna procedura nabave navedenog zemljišta, a isto je detaljnije obrazloženo u okviru posebnog dijela Proračuna.

**Građevinski objekti**

Rashodi za nabavu građevinskih objekata planirani su u iznosu od 17.035.000 kn, a realizirani su u iznosu od 3.318.535,66 kn, što je 19% planiranog iznosa i gotovo u cijelosti odstupa od rashoda izvršenih u istom razdoblju prethodne godine koji su bili neznatni.

U sklopu ovih rashoda izvršena su ulaganja na prometnicama koja su planirana u prethodnoj, a realizirana u ovoj godini i to za izgradnju dionice ceste u zoni Ark\_Mihelić, spoja na spojnu cestu Brnasi-Dovičići i upojnih bunara na cestama. Realizacija rashoda za ostale građevinske objekte odnosi se na izgradnju javne površine u okolišu doma i na kružnom raskrižju u Saršonima, atletske staze na pomoćnom nogometnom igralištu i dječjeg igrališta Srokov Kal koji su planirani u prethodnoj godini, a izvršeni tijekom ove godine. Pored navedenog, u okviru plana za tekuću godinu izvršeni su rashodi za uređenje javne površine za uvođenje sustava javnih bicikli na lokaciji u Ronjgima te za proširenje javne rasvjete. Utvrđena odstupanja su detaljnije obrazložena po kapitalnim projektima u okviru posebnog dijela Proračuna.

**Postrojenja i oprema**

Rashodi za nabavu postrojenja i opreme planirani su u iznosu od 515.000 kn, a ostvareni su u iznosu od 359.201,80 kn, što iznosi 70% plana i gotovo 14 puta više nego u istom razdoblju prethodne godine. U okviru ovih rashoda izvršeni su rashodi za nabavu računalne opreme i opreme za ostale namjene za potrebe dužnosnika, općinskih službi i proračunskih korisnika. Detaljnije obrazloženje vezano uz nabavljenu opremu dano je u posebnom dijelu Proračuna.

**Knjige, umjetnička djela i ostale izložbene vrijednosti**

Ovi rashodi su planirani u iznosu od 130.000 kn, a realizirani u iznosu od 82.171,36 kn, što je 63% plana, kao i 54% više od iznosa realiziranog u istom razdoblju prethodne godine. Odnose se na rashode za nabavu knjiga proračunskog korisnika JU Knjižnica i čitaonica Halubajska zora, od čega je u ovom izvještajnom razdoblju 53.000,00 kn rashoda pokriveno iz pomoći državnog i županijskog proračuna te preostali iznos iz sredstava općinskog proračuna. Odstupanje u odnosu na prethodnu godinu vezano je uz visinu sredstava koja su Knjižnici bila raspoloživa za nabavu knjiga u skladu s planom općinskog proračuna.

**Nematerijalna proizvedena imovina**

Rashodi za nabavu nematerijalne proizvedene imovine planirani su u iznosu od 2.494.000 kn, a realizirani su iznosu od 1.220.433,69 kn, a to je 49% planiranog iznosa i 4 puta više u odnosu na realizirano u istom razdoblju prethodne godine. Izvršeni rashodi najvećim dijelom se odnose na ostalu nematerijalnu proizvedenu imovinu, odnosno na projektnu dokumentaciju za kapitalne projekte za koju su rashodi planirani u prethodnoj godini, a izvršeni u ovoj godini, i to za: prometnice uz novu školu u Marinićima, oborinsku odvodnju na ŽC Marinići, prometna rješenja za smirivanje prometa, Zavičajnu kuću zvončara, školu u Marinićima i novi dječji vrtić i jaslice u Viškovu. Pored toga izvršeni su rashodi za prostorno-plansku dokumentaciju za izmjenu prostornog plana općine i za izradu UPU-a područja RZ Marišćina. Odstupanja u odnosu na plan detaljnije su obrazložena po kapitalnim projektima u okviru posebnog dijela Proračuna, a odstupanja u odnosu na prethodnu godinu u skladu su s planiranom dinamikom i potrebama realizacije predmetnih kapitalnih ulaganja u pojedinom razdoblju.

**Dodatna ulaganja na građevinskih objektima**

Rashodi vezani uz dodatna ulaganja na građevinskim objektima planirani su u iznosu od 10.000 kn i to za ulaganja na stanovima iz naplaćenih sredstava za otkupljene stanove na kojima je ostvareno stanarsko pravo, a koja se u pravilu ne troše, nego se rezerviraju za buduća ulaganja na stanovima. Međutim, u odnosu na plan kao i u odnosu na isto razdoblje prethodne godine odstupanja se u cijelosti odnose na rashode za ulaganja koja su planirana u prethodnoj godini, izvršena u ovom izvještajnom razdoblju u iznosu od 111.903,50 kn i koja se odnose na dodatna ulaganja za uređenje okoliša dječjeg vrtića u Viškovu.

**RASHODI PREMA FUNKCIJSKOJ KLASIFIKACIJI**

Sastavni su dio ovoga Izvještaja su i podaci o izvršenju rashoda klasificiranim i razvrstanim u skladu s njihovom namjenom prema propisanim brojčanim oznakama i nazivima funkcijske klasifikacije koja je preuzeta iz međunarodne klasifikacije funkcija države (COFOG) Ujedinjenih naroda.

U ovom izvještajnom razdoblju, s usporedbom izvršenja u istom razdoblju prethodne godine, izvršeni su rashodi prema funkcijskoj klasifikaciji kako je prikazano u tablici u nastavku:

|  |  |  |  |  |
| --- | --- | --- | --- | --- |
| Br. oznaka | Opis | 01.-06.2018. | 01.-06.2019. | Index |
| Iznos | % udjela | Iznos | % udjela |
| 01 | Opće javne usluge | 4.260.624,07 | 21,6 | 4.674.373,62 | 16,8 | 110 |
| 03 | Javni red i sigurnost | 342.750,00 | 1,7 | 352.750,00 | 1,3 | 103 |
| 04 | Ekonomski poslovi | 2.742.150,05 | 13,9 | 5.038.060,01 | 18,2 | 184 |
| 05 | Zaštita okoliša | 41.006,25 | 0,2 | 100.833,75 | 0,4 | 246 |
| 06 | Usluge unapređenja stanovanja i zajednice | 2.623.736,09 | 13,3 | 5.621.208,78 | 20,3 | 214 |
| 07 | Zdravstvo | 60.917,48 | 0,3 | 49.144,14 | 0,2 | 81 |
| 08 | Rekreacija, kultura i religija | 759.625,93 | 3,8 | 1.755.940,71 | 6,3 | 231 |
| 09 | Obrazovanje | 8.418.489,08 | 42,6 | 9.311.113,91 | 33,6 | 111 |
| 10 | Socijalna zaštita | 497.659,32 | 2,5 | 844.917,71 | 3,0 | 170 |
|  |  | **19.746.958,27** | **100,0** | **27.748.342,63** | **100** | **141** |

Pregled rashoda prema funkcijskoj klasifikaciji ukazuje da je u ovom izvještajnom razdoblju najznačajnija grupa rashoda vezana uz obrazovanje koji u strukturi ukupnih rashoda imaju 33,6% udjela, a unutar kojih su s udjelom od 30,6% ukupnih rashoda iskazani rashodi za predškolsko obrazovanje. Također, značajniji udio od 20,3% imaju rashodi za usluge unapređenja stanovanja i zajednice koji se najvećim dijelom odnose na ulaganja za poboljšanje uvjeta stanovanja i za druge javne i komunalne pogodnosti, odnosno na rashode za održavanje objekata komunalne infrastrukture u funkcionalnom stanju te za kapitalna ulaganja vezana uz izgradnju javnih površina i groblja. Nadalje, s udjelom od 18,2% izvršeni su rashodi vezani uz ekonomske poslove unutar kojih prevladavaju rashodi vezani uz cestovni promet s udjelom od 16,5% ukupnih rashoda, a odnose se na izgradnju i održavanje prometnica te javni prijevoz. Sljedeća grupa rashoda, vezana uz opće javne usluge izvršena je s 16,8% ukupnih rashoda, a unutar toga izvršeni su rashodi za izvršna i zakonodavna tijela te za ostale opće usluge koje se najvećim dijelom odnose na rashode upravnih i stručnih općinskih tijela. Nadalje, na rashode za rekreaciju, sport, kulturu i religiju otpada 6,3% ukupnih rashoda, a u tome su s udjelom od 3,2% ukupnih rashoda izvršeni rashodi za sport i rekreaciju, i to za financiranje programa sportskih udruga i izgradnju sportskih objekata (atletska staza i projektna dokumentacija za svlačionice nogometnog kluba), nadalje s udjelom od 3,1% izvršeni su rashodi za kulturu, i to za financiranje knjižnične djelatnosti, programa udruga u kulturi, manifestacije i za izgradnju objekata kulturne namjene (projektna dokumentacija za Zavičajnu kuću zvončara). Preostali rashodi vezani uz zdravstvo i socijalnu zaštitu čine 3,2% ukupnih rashoda, dok je za zaštitu okoliša te javni red i sigurnost izdvojeno 1,7% ukupnih rashoda.

U odnosu na isto izvještajno razdoblje prethodne godine ukupno su izvršeni rashodi s povećanjem od 41%, a unutar njih najveći rast u apsolutnom iznosu zabilježen je na rashodima vezanim uz unapređenje stanovanja i zajednice te na rashodima koji se klasificiraju u ekonomske poslove, a odnose se na ulaganja za cestovni promet. Pored toga, značajniji rast u apsolutnom iznosu zabilježen je i na rashodima za sport, rekreaciju, kulturu i obrazovanje. Odstupanja u odnosu na prethodnu godinu najvećem su dijelu vezani uz različitu dinamiku izvršavanja rashoda i izvođenja radova.

***OBRAZLOŽENJE RASPOLOŽIVIH SREDSTAVA IZ PRETHODNIH GODINA***

Iz prethodnih godina prenesen je manjak prihoda od nefinancijske imovine u ukupnom iznosu od 113.259,41 kn koji se u cijelosti odnosi na proračun s obzirom da proračunski korisnici nisu imali iskazan rezultat.

1. ***OBRAZLOŽENJE RAČUNA FINANCIRANJA***

***PRIMICI OD FINANCIJSKE IMOVINE I ZADUŽIVANJA***

Primici od financijske imovine i zaduživanja planirani su u ukupnom iznosu od 8.050.000 kn. U tome je planiran primitak po osnovi povrata glavnice zajmova danih trgovačkim društvima u iznosu od 740.000 kn koji su vezani uz sredstva naplaćena u proteklim razdobljima u cijeni komunalnih usluga KD-a Čistoća na području općine Viškovo i koji su namijenjeni za financiranje razvojnih programa istog komunalnog društva. Njihova realizacija ovisi o izvršenim ulaganjima i potrebi povlačenja navedenih sredstava za pokriće tih rashoda prema podacima navedenog društva, a u skladu s tim u ovom izvještajnom razdoblju isti nisu realizirani. Nadalje, za financiranje kapitalnih ulaganja planirani su i primici od zaduživanja u iznosu od 7.310.000 kn koji su u ovom izvještajnom razdoblju realizirani u iznosu od 1.333.019,19 kn iz kredita Hrvatske banke za obnovu i razvitak za financiranje kapitalnih projekata, i to za: cestu u zoni Ark-Mihelić, spoj na spojnu cestu Brnasi-Dovičići, upojne bunare na cestama, javnu površinu i kružno raskrižje u Sašonima i za dječje igralište Srokov Kal.

***IZDACI ZA FINANCIJSKU IMOVINU I OTPLATE ZAJMOVA***

Izdaci za financijsku imovinu i otplate zajmova planirani su u ukupnom iznosu od 1.100.000 kn, a ostvareni su u visini od 548.936,28 kn, što je 50% planiranog iznosa. Odnose se na izdatke za otplatu glavnice primljenih kreditaod tuzemnih kreditnih institucija izvan javnog sektora.

 **Izdaci za otplatu glavnice primljenih kredita od tuzemnih kreditnih institucija izvan javnog sektora**

Izdaci za otplatu glavnice primljenih kredita planirani su u iznosu od 1.100.000 kn, a odnose se na otplatu glavnice kredita po osnovi zaduženja Općine Viškovo krajem prosinca 2013. godine kod Slatinske banke d.d., Slatina. Izvršeni su u iznosu od 548.936,28 kn, što je u skladu s planiranim iznosom za isplatu anuiteta dospjelih u izvještajnom razdoblju prema utvrđenom otplatnom planu i u skladu s ugovorenim kreditnim uvjetima.

***ANALITIČKI PRIKAZ RAČUNA FINANCIRANJA***

Temeljem članka 5., stavka 9. Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13. i 102/17.) uz Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru, kako slijedi:

|  |  |  |  |
| --- | --- | --- | --- |
| **BROJČANA OZNAKA I NAZIV RAČUNA** | **IZVRŠENJE 01.-06. 2018.**  | **IZVRŠENJE 01.-06. 2019.** | **INDEKS 3/2** |
| 1 | 2 | 3 | 4 |
| **8** | **Primici od financijske imovine i zaduživanja** | **0** | **1.333.019,19** | **-** |
| **84** | **Primici od zaduživanja** | **0** | **1.333.019,19** | **-** |
| **842** | **Primljeni krediti i zajmovi od kreditnih i ostalih financijskih institucija u javnom sektoru** | **0** | **1.333.019,19** | **-** |
| 8422 | Primljeni krediti od kreditnih institucija u javnom sektoru | 0 | 1.333.019,19 | - |
| 84222 | Primljeni dugoročni kredit od Hrvatske banke za obnovu i razvitak |  | 1.333.019,19 |  |
| **5** | **Izdaci za financijsku imovinu i otplate zajmova** | **548.936,28** | **548.936,28** | **100** |
|  |  |  |  |  |
| **54** | **Izdaci za otplatu glavnice primljenih kredita i zajmova** | **548.936,28** | **548.936,28** | **100** |
| **544** | **Otplata glavnice primljenih kredita i zajmova od kreditnih i ostalih financijskih institucija izvan javnog sektora** | **548.936,28** | **548.936,28** | **100** |
| 5443 | Otplata glavnice kredita primljenih od tuzemnih kreditnih institucija izvan javnog sektora | 548.936,28 | 548.936,28 | 100 |
| 544321 | Otplata glavnice kredita primljenog od Slatinske banke d.d., Slatina, partija broj 9313000287 | 425.186,28 | 425.186,28 | 100 |
| 544322 | Otplata glavnice kredita primljenog od Slatinske banke d.d., Slatina, partija broj 9313000295 | 123.750,00 | 123.750,00 | 100 |

1. **OBRAZLOŽENJE STANJA POTRAŽIVANJA I OBVEZA**

**STANJE NENAPLAĆENIH POTRAŽIVANJA ZA PRIHODE**

Stanje nenaplaćenih potraživanja za prihode proračuna iskazano u konsolidiranoj bilanci na dan 30. lipnja 2019. godine iznosi ukupno 10.309.128,91 kn, a odnosi se na potraživanja proračuna u iznosu od 10.149.493,46 kn i potraživanja proračunskih korisnika i to Dječjeg vrtića Viškovo u iznosu od 159.635,45 kn. U ukupno iskazanim potraživanjima proračuna, nedospjela potraživanja iznose 5.499.993,49 kn ili 54% ukupnih potraživanja, dok je dospjelo preostalih 4.649.499,97 kn ili 46% potraživanja. U ukupno iskazanim potraživanjima Dječjeg vrtića Viškovo, nedospjela potraživanja iznose 121.546,72 kn ili 76% ukupnih potraživanja, dok je dospjelo preostalih 38.088,73 kn ili 24% potraživanja. Za naplatu dospjelih potraživanja se redovito poduzimaju odgovarajuće mjere te provode ovršni i drugi propisani postupci naplate. Analitički prikaz stanja potraživanja po pojedinoj vrsti proračunskih prihoda iskazan je u nastavku:

|  |  |
| --- | --- |
| **BROJČANA OZNAKA I NAZIV RAČUNA** | **STANJE NA DAN 30. 06. 2019.**  |
| 1 | 2 |
|  | **Potraživanja za prihode proračuna** | **10.149.493,46** |
| **16** | **Potraživanja za prihode poslovanja proračuna** | **10.108.573,60** |
| **161** | **Potraživanja za poreze** | **4.219.283,31** |
| 1613 | Porezi na imovinu  | 3.509.921,76 |
|  | - porez na kuće za odmor | 17.182,81 |
|  | - porez na promet nekretnina | 3.492.738,95 |
| 1614 | Porezi na robu i usluge  | 709.361,55 |
|  | - porezi na potrošnju | 98.211,91 |
|  | - porezi na tvrtku | 611.149,64 |
| **164** | **Potraživanja za prihode od imovine** | **551.342,94** |
| 1641 | Potraživanja za prihode od financijske imovine (zatezne kamate) | 277.942,38 |
| 1642 | Potraživanja za prihode od nefinancijske imovine  | 270.014,06 |
|  | - potraživanja za dane koncesije | 20.163,75 |
|  | - potraživanja od zakupa poslovnog prostora | 60.523,98 |
|  | - potraživanja od zakupa zemljišta- potraživanja za ostale prihode od imovine (grobne naknade) | 134.664,8154.661,52 |
| 1643 | Potraživanja za kamate na dane zajmove (obročna otplata) | 3.386,50 |
| **165** | **Potraživanja za upravne, administrativne i druge pristojbe i naknade** | **5.337.947,35** |
| 16511652 | Potraživanja za upravne i administrativne pristojbePotraživanja za prihode po posebnim propisima | 7.540,00220.523,17 |
|  | - potraživanja razvojnih sredstava naplaćena u cijeni komunalnih usluga | 220.523,17 |
| 1653 | Potraživanja za komunalne doprinose i naknade | 5.109.884,18 |
|  | - potraživanja za komunalne doprinose | 3.487.443,29 |
|  | - potraživanja za komunalne naknade | 1.622.440,89 |
| **17** | **Potraživanja za prihode proračuna od prodaje nefinancijske imovine** | **40.919,86** |
|  | **Potraživanja za prihode proračunskih korisnika** | **159.635,45** |
| **16** | **Potraživanja za prihode poslovanja Dječjeg vrtića Viškovo** | **159.635,45** |
| **164** | **Potraživanja za prihode od imovine**  | **8,55** |
| 1641 | Potraživanja za prihode od financijske imovine (zatezne kamate) | 8,55 |
| **165** | **Potraživanja za upravne, administrativne i druge pristojbe i naknade** | **159.626,90** |
| 1652 | Potraživanja za prihode po posebnim propisima | 159.626,90 |
|  | - potraživanja za prihode od sufinanciranja smještaja djece u vrtiću | 159.626,90 |

**STANJE NEPODMIRENIH DOSPJELIH OBVEZA**

Stanje nepodmirenih dospjelih obveza na dan 30. lipnja 2019. godine iznosi ukupno 129.750,00 kn, a odnosi se u cijelosti na obveze proračuna, s obzirom da proračunski korisnici nemaju iskazanih nepodmirenih dospjelih obveza. U ukupno iskazanim dospjelim obvezama, obveze s prekoračenjem roka plaćanja od 1 do 60 dana iznose 4.500,00 kn, obveze s prekoračenjem roka plaćanja od 61 do 180 iznose 69.000,00 kn, a obveze s prekoračenjem roka plaćanja od 181 do 360 iznose 56.250,00 kn. Analitički prikaz stanja nepodmirenih dospjelih obveza prema vrsti obveza iskazan je u nastavku:

|  |  |
| --- | --- |
| **BROJČANA OZNAKA I NAZIV RAČUNA** | **STANJE NA DAN 30. 06. 2019.**  |
| 1 | 2 |
|  | **Nepodmirene dospjele obveze proračuna** | **129.250,00** |
| **23** | **Nepodmirene dospjele obveze za rashode poslovanja proračuna** | **56.250,00** |
| **232** | **Nepodmirene dospjele obveze za materijalne rashode** | **56.250,00** |
| 2323 | Nepodmirene dospjele obveze za usluge | 56.250,00 |
| **24** | **Nepodmirene dospjele obveze za nabavu nefinancijske imovine** | **73.500,00** |
| **242** | **Nepodmirene dospjele obveze za nabavu proizvedene dugotrajne imovine** | **73.500,00** |
| 2426 | Nepodmirene dospjele obveze za nabavu nematerijalne proizvedene imovine | 73.500,00 |
|  | **Nepodmirene dospjele obveze proračunskih korisnika**  | **0,00** |

**STANJE POTENCIJALNIH OBVEZA PO OSNOVI SUDSKIH POSTUPKA**

Stanje potencijalnih obveza po osnovi sudskih postupaka na dan 30. lipnja 2019. godine, prema vrijednosti pokrenutih sporova, iznosi ukupno 12.455.592,52 kn i u cijelosti se odnosi na potencijalne obveze proračuna, s obzirom da proračunski korisnici nemaju obveza po toj osnovi. Iznos potencijalnih obveza za naknadu kamata nije uključen u ovim podacima, s obzirom da je isti moguće točno utvrditi tek po okončanju sporova. Prema raspoloživim podacima na dan 30. lipnja 2019. godine potencijalne obveze proračuna po osnovi naknade parničnih troškova iznose 40.019,63 kn, dok će za preostale postupke iste biti poznate tek po okončanju sporova. Analitički prikaz potencijalnih obveza po osnovi sudskih postupaka prema vrsti sporova iskazan je u nastavku:

|  |  |  |  |  |
| --- | --- | --- | --- | --- |
| **RED. BR.** | **VRSTA SPORA** | **STATUS POSTUPKA** | **IZNOS POTENCIJALNE OBVEZE PO VRIJEDNOSTI SPORA BEZ KAMATA** | **IZNOS POTENCIJALNE OBVEZE ZA PARNIČNE TROŠKOVE** |
|  | **POTENCIJALNE OBVEZE PRORAČUNA** |  |  |  |
| 1.  | NAKNADA ŠTETE (2 postupka) | Odlučivanje pri drugostupanjskom sudu | 29.740,00 | 40.019,63 |
| 2.  | NAKNADA VLASNICIMA NEKRETNINA U ZONI UTJECAJA ODLAGALIŠTA VIŠEVAC(1 postupak) | Odlučivanje pri drugostupanjskom sudu | 210.903,00 | Nije utvrđen parnični trošak koji potražuju stranke |
| 3. | RADNI SPOR (1 postupak) | Prekid postupka – pokrenuta revizija na Vrhovnom sudu | 77.189,82 | Nije utvrđen parnični trošak koji stranka potražuje  |
| 4. | NAKNADA ULAGANJA ZA UREĐENJE CESTA (1 postupak) | Prvostupanjski postupak u mirovanju | 11.655.641,70 | Nije utvrđen parnični trošak koji stranka potražuje  |
| 5. | SPOR RADI UTVRĐIVANJA PRAVA VLASNIŠTVA NA NEKRETNINI (2 postupka) | Odlučivanje pri prvostupanjskom sudu | 482.118,00 | Nije utvrđen parnični trošak koji stranka potražuje |
|  | **UKUPNO POTENCIJALNE OBVEZE PRORAČUNA** |  | **12.455.592,52** | **40.019,63** |

1. **IZVJEŠTAJ O IZVRŠENIM PRERASPODJELAMA**

Preraspodjele unutar stavki Posebnog dijela Proračuna Općine Viškovo za 2019. godinu nisu izvršene tijekom ovog izvještajnog razdoblja.

***OBRAZLOŽENJE POSEBNOG DIJELA PRORAČUNA***

U nastavku se daje pregled izvršenja programa, odnosno aktivnosti i projekata u okviru razdjela/glava definiranih u skladu s organizacijskom klasifikacijom u Posebnom dijelu Proračuna Općine Viškovo za 2019. godinu. Također, daje se i pregled izvršenja postavljenih ciljeva koji se planiranim programima namjeravaju postići te pokazatelje uspješnosti realizacije tih ciljeva u ovom izvještajnom razdoblju.

**RAZDJEL: 001 PREDSTAVNIČKO TIJELO**

**Glava: 00101 OPĆINSKO VIJEĆE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 899.000,00 kuna, dok izvršenje iznosi 491.091,27 kuna, dakle program je izvršen sa 55%.

Unutar programa planirane su slijedeće aktivnosti:

**A101001 Osnovne aktivnosti predstavničkog tijela**

U sklopu ove aktivnosti planirani su rashodi vezani uz: naknade za rad predstavničkog tijela, članarina udruzi općina, članarine za Udruženje gradova karnevalista, članarina za Hrvatski crveni križ i općinske nagrade.

Planirana sredstva za provođenje navedene aktivnosti iznose 771.000,oo kuna, a realizirano je 448.990,84 kuna, odnosno 58%.

**Cilj:** Djelotvorno izvršavanje funkcije Općinskog vijeća Općine Viškovo i povećanje kvalitete rada. Cilj je ostvaren.

|  |  |
| --- | --- |
| **Pokazatelj rezultata** | Redovito održavanje sjednica Općinskog vijeća, dostavljanje materijala u elektronskom obliku, redovita isplata naknada i troškova članovima Općinskog vijeća, odborima, nezavisnim vijećnicima, obračun i uplata zakonskih davanja u predviđenim rokovima |
| **Definicija** | Redovnim radom i donošenjem općih akata općinskog vijeća omogućuje se djelotvorno izvršavanje funkcije izvršne vlasti i općinske uprave  |
| **Jedinica** | Broj |
| **Ciljana vrijednost (2019.)** | 8-10 |
| **Ostvarena vrijednost u izvještajnom razdoblju** | 5 |

**A101012 Posebne aktivnosti predstavničkog tijela**

U sklopu ove aktivnosti planirani su rashodi vezani uz: mjesečne objave promidžbenog teksta o Općini Viškovo u Primorskom Novom listu, objava akata općinskog vijeća u Službenim novinama Općine Viškovo i rashodi koji se odnose na reprezentaciju predstavničkog tijela.

Planirana sredstva za provođenje navedene aktivnosti iznose 59.500,00 kuna, a realizirano je 27.681,50 kuna, odnosno 47%.

**Cilj:** Pravodobno, svrsishodno i temeljito informiranje mještana o donesenim aktima Općinskog vijeća Općine Viškovo. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Stupanj informiranosti mještana Općine Viškovo  |
| **Definicija** | Većom informiranošću ostvaruje se između mještana i Općine bolja suradnja u rješavanju njihovih potreba |
| **Jedinica** | % stanovništva |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A101004 Potpore političkim strankama i nezavisnim vijećnicima**

U sklopu ove aktivnosti planirani su rashodi vezani uz financiranje političkih stranaka vijećnika i nezavisnih vijećnika.

Planirana sredstva za provođenje navedene aktivnosti iznose 57.500,00 kuna, a realizirano je 14.293,20 kuna, odnosno 25%. Odstupanja koja utječu na manju realizaciju od planiranog prisutna su zbog činjenice da je isplata sredstava političkim strankama i nezavisnim vijećnicima za drugi kvartal 2019.g. izvršena početkom trećeg kvartala.

**Cilj:** Financijska potpora političkim strankama i nezavisnim vijećnicima

|  |  |
| --- | --- |
| **Pokazatelj rezultata** | Aktivno sudjelovanje vijećnika i nezavisnih vijećnika u radu Općinskog vijeća |
| **Definicija** | Rad općinskih vijećnika |
| **Jedinica** | Broj vijećnika |
| **Ciljana vrijednost (2019.)** | 17 |
| **Ostvarena vrijednost u izvještajnom razdoblju** | 17 |

**A101003 Osnovne aktivnosti Savjeta mladih**

U sklopu ove aktivnosti planirani su rashodi za intelektualne usluge, ostale usluge, te rashodi

 vezani uz rashode reprezentacije i ostali nespomenuti rashodi poslovanja.

Planirana sredstva za provođenje navedene aktivnosti iznose 11.000,00 kuna, a realizirano je 125,73 kuna, odnosno 1%. Odstupanja u odnosu na plan pojavljuju se iz razloga što će veći dio aktivnosti biti proveden u drugoj polovici godine.

**Cilj:** Predlaganje općinskom vijeću donošenje programa i drugih akata od značenja za unapređivanje položaja mladih na području Općine Viškovo te način rješavanja navedenih pitanja. Predlaganje mjera za ostvarivanje i provedbu odluka i programa o skrbi za mlade. Vođenje brige o informiranosti mladih o svim pitanjima značajnim za unapređivanje položaja mladih. Savjet mladih osniva se kao savjetodavno tijelo općinskog vijeća Općine Viškovo u cilju aktivnog uključivanja mladih u javni život Općine Viškovo. Odstupanja koja utječu na manju realizaciju od planiranog prisutna su jer je veći dio aktivnosti Savjeta mladih planiran za drugu polovicu godine. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Povećanje aktivnosti Savjeta mladih kroz prihvaćeni program od strane Općinskog vijeća |
| **Definicija** | Svojim aktivnim radom Savjet mladih pomaže mladim ljudima da se postupno aktivno uključe u javni život Općine Viškovo |
| **Jedinica** | Broj aktivnosti u sklopu Programa Savjeta mladih |
| **Ciljana vrijednost (2019.)** | 6 |
| **Ostvarena vrijednost u izvještajnom razdoblju** | 1 |

**Glava: 00102 MJESNI ODBOR MARČELJI**

**PROGRAM 1003 AKTIVNOSTI MJESNOG ODBORA**

Planirana sredstva za provođenje programa iznose 65.000,00 kuna, dok izvršenje iznosi 27.441,72 kuna, dakle program je izvršen sa 42%.

Unutar programa planirane su slijedeće aktivnosti:

**A131001 Osnovne aktivnosti Mjesnog odbora Marčelji**

U sklopu ove aktivnosti planirani su rashodi vezani uz: rashode za intelektualne i osobne usluge, reprezentacija, naknade za rad tijela MO Marčelji i ostale usluge.

Planirana sredstva za provođenje navedene aktivnosti iznose 65.000,00 kuna, a realizirano je 27.441,72 kuna, odnosno 42%.

**Cilj:** Razvijanje mjesne samouprave. Cilj je realiziran u skladu s planom.

|  |  |
| --- | --- |
| **Pokazatelj rezultata** | Stupanj razvijenosti mjesne samouprave |
| **Definicija** | Većim stupnjem mjesne samouprave bolje su zadovoljene potrebe mještana MO Marčelji |
| **Jedinica** | Broj programa |
| **Ciljana vrijednost (2019.)** | 4 |
| **Ostvarena vrijednost u izvještajnom razdoblju** | 2 |

**Glava: 00103 VIJEĆE SRPSKE NACIONALNE MANJINE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 91.000,00 kuna, dok izvršenje iznosi 43.197,88 kuna, dakle program je izvršen sa 47%.

Unutar programa planirane su slijedeće aktivnosti:

**A101011 Rad Vijeća srpske nacionalne manjine**

U sklopu ove aktivnosti planirani su rashodi vezani za naknade za rad članova Vijeća srpske nacionalne manjine, troškovi telefona, intelektualne usluge, rashodi za uredski materijal i reprezentaciju.

Planirana sredstva za provođenje navedene aktivnosti iznose 91.000,00 kuna, a realizirano je 43.197,88 kuna, odnosno 47%.

**Cilj:** Sudjelovanje srpske nacionalne manjine u javnom životu Općine Viškovo. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj aktivnosti Vijeća srpske nacionalne manjine |
| **Definicija** | Sudjelovanje srpske nacionalne manjine u javnom životu Općine Viškovo putem VSNM |
| **Jedinica** | Broj  |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 1 |

**Glava: 00104 VIJEĆE BOŠNJAČKE NACIONALNE MANJINE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 75.000,00 kuna, dok izvršenje iznosi 28.197,76 kuna, dakle program je izvršen sa 38%.

Unutar programa planirane su slijedeće aktivnosti:

**A101013 Rad Vijeća bošnjačke nacionalne manjine**

U sklopu ove aktivnosti planirani su rashodi vezani uz: naknade članovima vijeća, rashodi vezani za prijevoz, rashodi intelektualnih usluga i reprezentacija.

Planirana sredstva za provođenje navedene aktivnosti iznose 75.000,00 kuna, a realizirano je 28.197,76 kuna, odnosno 38%. Odstupanja koja utječu na manju realizaciju od planiranog prisutna su zbog činjenice da je veći dio aktivnosti planiran za drugu polovicu godine.

**Cilj:** Sudjelovanje bošnjačke nacionalne manjine u javnom životu Općine Viškovo. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj aktivnosti vijeća bošnjačke nacionalne manjine |
| **Definicija** | Sudjelovanje bošnjačke nacionalne manjine u javnom životu Općine Viškovo |
| **Jedinica** | Broj  |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 1 |

**RAZDJEL: 002 IZVRŠNO TIJELO**

**Glava: 00201 NOSITELJI IZVRŠNIH OVLASTI**

**PROGRAM 1001 DJELATNOST NOSITELJA IZVRŠNIH OVLASTI**

Planirana sredstva za provođenje programa iznose 1.035.000,00 kuna, dok izvršenje iznosi 483.993,23 kuna, dakle program je izvršen sa 47%.

Unutar programa planirane su slijedeće aktivnosti:

**A111006 Osnovne aktivnosti nositelja izvršnih ovlasti**

U sklopu ove aktivnosti planirani su rashodi vezani za plaće za redovan rad, doprinosi za zdravstveno osiguranje i zapošljavanje, službena putovanja, stručno usavršavanje nositelja izvršnih ovlasti i reprezentaciju, najam službenih vozila, ostali nespomenuti rashodi za protokol i tekuće donacije u novcu.

Planirana sredstva za provođenje navedene aktivnosti iznose 935.000,00 kuna, a realizirano je 483.993,23 kuna, odnosno 52%.

**Cilj:** Djelotvorno izvršavanje osnovnih zadaća i poslova nositelja izvršnih ovlasti. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada |
| **Definicija** | Učinkovito i pravovremeno izvršavanje preuzetih obveza iz djelokruga rada |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**RAZDJEL: 003 UPRAVNA TIJELA**

**Glava: 00301 JEDINSTVENI UPRAVNI ODJEL**

**PROGRAM 2000 AKTIVNOSTI UREDA NAČELNIKA**

Planirana sredstva za provođenje programa iznose 898.000,00 kuna, dok izvršenje iznosi 381.934,92 kuna, dakle program je izvršen sa 43%.

Unutar programa planirane su slijedeće aktivnosti:

**A201001 Osnovne aktivnosti ureda načelnika**

U sklopu ove aktivnosti planirani su rashodi vezani za materijalne rashode i to za uredski i ostali materijal, usluge vezane za objave oglasa i natječaja, rashodi vezani za odvjetničke usluge, usluge vještačenja, procjenitelja, ostale intelektualne usluge, sudske pristojbe i javnobilježničke naknade, usluge pošte i prijevoza, za troškove sudskih postupaka, te zaštitarske usluge.

Planirana sredstva za provođenje navedene aktivnosti iznose 620.000,00 kuna, a realizirano je 258.260,71 kuna, odnosno 42%.

**Cilj:** Djelotvorno izvršavanje osnovnih zadaća i poslova iz djelokruga rada. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada |
| **Definicija** | Obavljanje protokolarnih i administrativnih poslova vezanih za rad Općinskog načelnika i njegove zamjenike, Općinskog vijeća i njihovih radnih tijela, upravni, pravni, administrativni, opći i tehnički poslovi za potrebe općinske uprave, imovinsko-pravni poslovi, poslovi u vezi protokola i prigodnih svečanosti, informiranje sukladno zakonskim propisima |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A201002 Manifestacije u organizaciji Općine**

U sklopu ove aktivnosti planirani su rashodi vezani uz: usluge promidžbe i informiranja o održavanju manifestacija povodom dana Općine Viškovo i zaštitnika Općine Viškovo Sv. Mateja, najam razglasa, troškovi reprezentacije, intelektualne i osobne usluge, usluge prijevoza, promidžbe i informiranja i ostale usluge. Planirana sredstva za provođenje navedene aktivnosti iznose 89.000,00 kuna, a realizirano je 31.448,32 kuna, odnosno 35%.

**Cilj:** Uspješna i kvalitetna organizacija manifestacija. Cilj je ostvaren u skladu s planiranim aktivnostima.

|  |  |
| --- | --- |
| **Pokazatelj rezultata** | Broj uspješno organiziranih manifestacija |
| **Definicija** | Manifestacijama u organizaciji Općine promoviraju se programi udruga prihvaćeni u proračunskoj godini |
| **Jedinica** | Broj |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 1 |

**A201004 Izdavanje Glasnika Općine Viškovo s prilozima**

U sklopu ove aktivnosti planirani su rashodi vezani uz: tiskanje Glasnika Općine Viškovo, tiskanje proračuna u malom te intelektualne usluge vezano za pripremu i pisanje tekstova za potrebe Glasnika.

Planirana sredstva za provođenje navedene aktivnosti iznose 47.000,00 kuna, a realizirano je 38.700,00 kuna, odnosno 82,34%.

**Cilj:** Izdavanje planiranog broja Glasnika. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj objavljenih Glasnika |
| **Definicija** | Pravovremenim izdavanjem svih brojeva Glasnika mještani Općine Viškovo upoznati su sa radom općinske uprave, donesenim aktima Općinskog vijeća, objavljenim oglasima, manifestacijama, izvršenim programima udruga te ostalim zbivanjima značajnim za život i rad u Općini Viškovo |
| **Jedinica** | broj |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 1 |

**A201006 Javni red i sigurnost**

U sklopu ove aktivnosti planirani su rashodi vezani uz potporu HGSS – stanica Rijeka. Planirana sredstva za provođenje navedene aktivnosti iznose 10.000,00 kuna, a realizirano je 10.000,00 kuna ili 100%.

**Cilj:** Djelotvorno izvršavanje poslova iz djelokruga rada HGSS-stanica Rijeka. Cilj je izvršen u skladu s planom.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada HGSS-stanica Rijeka |
| **Definicija** | Djelotvorno i uspješno izvršavanje akcija spašavanja ljudi i stvari  |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A201005 Potpore udrugama od posebnog značaja**

U sklopu ove aktivnosti planirani su rashodi vezani uz financiranje programa i projekata udruga od posebnog značaja (Domovinski rat, NOB). Planirana sredstva za provođenje navedene aktivnosti iznose 40.000,00 kuna, a realizirano je 13.000,00 kuna, odnosno 33%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima udruga, a u ovom slučaju će to biti u drugoj polovici godine.

**Cilj:** Poštivanje tekovina Domovinskog rata i NOB-a obilježavanje svih važnijih datuma i obljetnica. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj uspješno provedenih programa i projekata |
| **Definicija** | Obilježavanjem obljetnica i važnijih datuma vezano uz Domovinski rat i NOB prenosi se značaj istih na nove naraštaje |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A201003 Izbori**

U sklopu ove aktivnosti planirani su rashodi vezani uz: naknade za rad izbornog povjerenstva, naknade za rad članova biračkih odbora, rashodi za uredski materijal i usluge promidžbe i informiranja, rashodi za usluge čišćenja i prijevoza, rashodi za tekuće donacije, rashodi za ostale usluge.

Planirana sredstva za provođenje navedene aktivnosti iznose 92.000,00 kuna, a realizirano je 30.525,89 kuna, odnosno 33%.

**Cilj:** Uspješno provedeni izbori. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Uspješnost provedbe izbora |
| **Definicija** | Izvršenje svih radnji i postupaka vezanih za potrebe provedbe izbora, a sve u skladu s uputama DIP-a |
| **Jedinica** | % |
| **Ciljana vrijednost (2019.)** |  0 |
| **Ostvarena vrijednost u izvještajnom razdoblju** |  100 |

**PROGRAM 2011 PREDŠKOLSKI ODGOJ I SKRB O DJECI**

Planirana sredstva za provođenje programa iznose 13.964.500,00 kuna, dok izvršenje iznosi 5.242.696,60 kuna, dakle program je izvršen sa 38%.

Unutar programa planirane su i izvršene slijedeće aktivnosti i kapitalni projekti:

**1. Kapitalni projekt K211105: Izgradnja i opremanje objekata predškolskog odgoja**

U sklopu ovog kapitalnog projekta planirani su rashodi vezani uz izradu projektne dokumentacije – izvedbenog projekta i sredstva za izgradnju i opremanje područnog vrtića u Marčeljima.

Planirana sredstva za provođenje navedenog kapitalnog projekta iznose 4.811.000,00 kuna, a u izvještajnom razdoblju realizirano je 440.878,50 kuna, odnosno 9 %. U izvještajnom razdoblju ugovorena je i započela je izrada izvedbenog projekta područnog vrtića Marčelji te je podnesen zahtjev za izdavanje građevinske dozvole, također započelo se sa izradom natječajne dokumentacije za izvođenje radova i opremanje. Također, u ovom obračunskom periodu evidentirani su i troškovi ugovoreni u 2018. godini, a sukladno Odluci o izvršenju proračuna su evidentirani u 2019. godini. Isti se odnose na izradu projektne dokumentacije novog vrtića i jaslica u naselju Viškovo te dodatna ulaganja na objektu dječjeg vrtića koja su obuhvatila uređenje djela okoliša (sanacija odvodnje i postava umjetnog travnjaka).

**Cilj 1.:** Izrada projektne dokumentacije za područni dječji vrtić u Marčeljima. Cilj se realizira sukladno predviđenoj dinamici.

|  |  |
| --- | --- |
| **Pokazatelj rezultata** | gotovost dokumentacije |
| **Definicija** | postizanje dostatnog prostora za stvarne potrebe u predškolskom odgoju |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 60 |

**Cilj 2.:** Izgradnja i opremanje područnog dječjeg vrtića u Marčeljima. Cilj se realizira sukladno predviđenoj dinamici.

|  |  |
| --- | --- |
| **Pokazatelj rezultata** | gotovost radova |
| **Definicija** | postizanje dostatnog prostora za stvarne potrebe u predškolskom odgoju |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 5 |

**A211106 Sufinanciranje smještaja djece u predškolskim ustanovama**

U sklopu ove aktivnosti planirani su rashodi vezani uz troškove sufinanciranja smještaja djece u predškolskim ustanovama čiji osnivač nije Općina Viškovo.

Planirana sredstva za provođenje navedene aktivnosti iznose 8.700.000,00 kuna, a realizirano je 4.656.186,13 kuna, odnosno 54%.

**Cilj**: Zadovoljavanje potreba mještana vezanih uz predškolski odgoj i obrazovanje u predškolskim ustanovama čiji osnivač nije Općina Viškovo. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u predškolskim ustanovama čiji osnivač nije Općina Viškovo |
| **Definicija** | Sufinanciranje smještaja djece u predškolskim ustanovama čiji osnivač nije Općina Viškovo |
| **Jedinica** | Broj |
| **Ciljana vrijednost (2019.)** | 440 |
| **Ostvarena vrijednost u izvještajnom razdoblju** | 457 |

**A211107 Ostale pomoći i naknade obiteljima za djecu**

U sklopu ove aktivnosti planirani su rashodi vezani uz: zadovoljavanje potreba djece sa smetnjama u razvoju i to u vidu usluga prijevoza te djece do škole, pomoć za opremu novorođenog djeteta, kao i rashodi potrebni za rad logopeda. Planirani su i rashodi za poklon pakete učenicima prvih razreda osnovnih škola te poklon paketi predškolskoj djeci u vrijeme božićnih i novogodišnjih blagdana, poklon paketi Djeda Božićnjaka i rashodi za tekuće donacije.

Planirana sredstva za provođenje navedene aktivnosti iznose 453.500,00 kuna, a realizirano je 145.631,97 kuna, odnosno 32%. Odstupanja koja utječu na manju realizaciju od planirane odnose se na činjenicu da se veliki dio aktivnosti provodi u drugoj polovici godine.

**Cilj 1:** Briga i pomoć djeci sa posebnim potrebama, povećanje nataliteta. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj dodijeljenih pomoći za opremu novorođenčadi, broj paketa prvašićima i djeci predškolskog uzrasta. |
| **Definicija** | Dodjelom prigodnih poklona postiže se veće zadovoljstvo stanovništva. |
| **Jedinica** | Broj  |
| **Ciljana vrijednost (2019.)** | 150 novorođene djece, 160 prvašića, 990 djece koja dobiju poklon Djeda Božićnjaka |
| **Ostvarena vrijednost u izvještajnom razdoblju** | 77 novorođene djece |

**Cilj 2:** Pomoć djeci koja imaju potrebe za uslugom logopeda INES

|  |  |
| --- | --- |
| **Pokazatelj rezultata** | Broj djece koja su obuhvaćena logopedskom terapijom |
| **Definicija** | Uključivanjem djece koja imaju poremećaje s govorom u logopedsku terapiju liječe se odnosno u potpunosti uklanjaju teškoće kako bi djeca nesmetano krenula u školu |
| **Jedinica** | Broj |
| **Ciljana vrijednost (2019.)** | 20 |
| **Ostvarena vrijednost u izvještajnom razdoblju** | 12 |

**PROGRAM 2003 JAVNE POTREBE U OBRAZOVANJU**

Planirana sredstva za provođenje programa iznose 1.258.000,00 kuna, dok izvršenje iznosi 813.442,85 kuna, dakle program je izvršen sa 65%.

Unutar programa planirane su i izvršene slijedeće aktivnosti i kapitalni projekti:

**1. Kapitalni projekt K231011: Izgradnja i opremanje školskih objekata**

U sklopu ovog kapitalnog projekta planirani su rashodi za izradu projektne dokumentacije – glavnog projekta za energetsku obnovu Osnovne škole Sv. Matej u Viškovu. Također, u projekcijama za 2020. i 2021. godinu planirano je sufinanciranje gradnje nove škole u Marinićima, uz pretpostavku da će osnivač i nositelj gradnje biti Primorsko-goranska županija, te da će se za procijenjenu vrijednost investicije od cca 50 mil. kuna županija kreditno zadužiti na period od 10 godina, uz sufinanciranje Općine Viškovo u visini od 50 %. Slijedom naprijed navedenog, planirani su rashodi kroz kapitalnu pomoć županijskom proračunu, odnosno rashodi za otplatu kredita. Izrada projektne dokumentacije za energetsku obnovu OŠ Sv. Matej će započeti po objavi najave natječaja i definiranju projektnih uvjeta.

Planirana sredstva za provođenje navedenog kapitalnog projekta iznose 248.000,00 kuna, a u izvještajnom razdoblju realizirano je 259.986,81 kuna, odnosno 105%.

U ovom obračunskom periodu evidentirani troškovi ugovoreni u 2018. godini, a sukladno Odluci o izvršenju proračuna su evidentirani u 2019. godini. Isti se odnose na izradu projektne dokumentacije glavnih i izvedbenih projekata i za novu školu u Marinićima.

**Cilj 1.:** Izrada projektne dokumentacije za energetsku obnovu OŠ Sv. Matej u Viškovu. Cilj se realizira sukladno gore navedenom obrazloženju.

|  |  |
| --- | --- |
| **Pokazatelj rezultata** | Izrada potrebne projektne dokumentacije za prijavu na Javni poziv za sufinanciranje |
| **Definicija** | Energetska obnova postojeće škole te postizanje ušteda u potrošnji energenata  |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 2.:** Sufinanciranje izgradnje nove škole Marinići. U izvještajnom razdoblju nije predviđena realizacija cilja.

|  |  |
| --- | --- |
| **Pokazatelj rezultata** | Otplata kredita |
| **Definicija** | Postizanje dodatnog prostora za provođenje programa osnovnoškolskog obrazovanja  |
| **Jedinica** | % |
| **Ciljana vrijednost (2019.)** | 0 |
| **Ostvarena vrijednost u izvještajnom razdoblju** | 0 |

**Aktivnost A231009: Javne potrebe iznad standarda u osnovnom obrazovanju**

U sklopu ove aktivnosti planirani su rashodi vezani uz: nagrade odličnim učenicima i učeniku generacije, subvencije produženog boravka u osnovnim školama, sufinanciranje programa iznad standarda u osnovnom školstvu, te za ostale potpore i pokroviteljstva u školstvu.

Planirana sredstva za provođenje navedene aktivnosti iznose 416.000,00 kuna, a realizirano je 189.381,50 kuna, odnosno 46%.

**Cilj:** Povećanje standarda učenika osnovnih škola i njihovih obitelji. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj ispunjenih zahtjeva, broja odličnih učenika, zadovoljenje potreba za novim udžbenicima, broj pomoćnika u nastavi |
| **Definicija** | Dodjelom nagrade odlikašima i učeniku generacije potiče se kod djece želja za postizavanjem što boljih rezultata. Nabavkom knjiga i sufinanciranjem produženog boravka obiteljima se pomaže u školovanju njihove djece. Zadovoljenjem potreba djece s posebnim potrebama postiže se njihovo bolje uključivanje u sve sfere života. |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A231010 Javne potrebe iznad standarda u srednjem i visokom obrazovanju**

U sklopu ove aktivnosti planirani su rashodi vezani uz: sufinanciranje javnog prijevoza studentima te dodjelu stipendija učenicima i studentima.

Planirana sredstva za provođenje navedene aktivnosti iznose 594.000,00 kuna, a realizirano je 364.074,54 kuna, odnosno 61%.

**Cilj:** Povećanje standarda studenata i njihovih obitelji. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj dodijeljenih stipendija, broj zahtjeva za subvenciju prijevoza |
| **Definicija** | Dodjelom stipendija učenicima srednjih škola i studentima postiže se kod njih želja za učenjem i daljnjim napredovanjem u radu. |
| **Jedinica** | Broj / % |
| **Ciljana vrijednost (2019.)** | 135/100 % riješenih zahtjeva |
| **Ostvarena vrijednost u izvještajnom razdoblju** | 135/100 % riješenih zahtjeva |

**PROGRAM 2005 JAVNE POTREBE U KULTURI I RELIGIJI**

Planirana sredstva za provođenje programa iznose 527.000,00 kuna, dok izvršenje iznosi 522.237,50 kuna, dakle program je izvršen sa 99%.

Unutar programa planirane su i izvršene slijedeće aktivnosti i kapitalni projekti:

**1. Kapitalni projekt K251022: Izgradnja i opremanje objekata kulture**

U sklopu ovog kapitalnog projekta planirani su rashodi za izradu projekta rekonstrukcije ulaza u Dom Marinići.

Planirana sredstva za provođenje navedenog kapitalnog projekta iznose 47.000,00 kuna, a u izvještajnom razdoblju realizirano je 0,00 kuna, odnosno 0 %.

Realizacija navedenog očekuje se u drugoj polovici 2019. godine.

U izvještajnom razdoblju započela je priprema projekta rekonstrukcije ulaza u Dom Marinići a koji se planira prijaviti ne EU sufinanciranje na natječaj koji je najavljen za drugo polugodište 2019.g.

**Cilj 1.**: Rekonstrukcija ulaza Doma Marinići. Realizacija ovog cilja je planirana u drugom polugodištu prema planu.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Izrada projektne dokumentacije za rekonstrukciju ulaza u zgradu Dom Marinići i ishođenje građevinske dozvole |
| **Jedinica** |  % |
| **Ciljana vrijednost (2019.)** | 100% |
| **Ostvarena vrijednost u izvještajnom razdoblju** | 0 |

**2. Kapitalni projekt K251024: Izgradnja i opremanje Interpretacijskog centra Ronjgi**

U sklopu ove aktivnosti planirani su rashodi za izradu projektne dokumentacije za potrebe izmjene i dopune građevinske dozvole Interpretacijskog centra Ronjgi.

Planirana sredstva za provođenje navedene aktivnosti iznose 70.000,00 kuna, a realizirano je 0,00 kuna, odnosno 0% , budući je realizacija planirana prema dinamici i mogućnosti financiranja projekta pa se realizacija očekuje u slijedećem izvještajnom razdoblju.

**Cilj 1.:** Izmjena i dopuna građevinske dozvole Interpretacijskog centra Ronjgi. Cilj se realizira sukladno gore navedenom obrazloženju.

|  |  |
| --- | --- |
| **Pokazatelj rezultata** | Ishođena izmjena i dopuna građevinske dozvole |
| **Definicija** | Postizanje dostatnog prostora za stvarne potrebe u kulturi u skladu s projektiranim izvedbenim projektom prezentacijskog koncepta |
| **Jedinica** | Komplet |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 0 |

**3. Kapitalni projekt K251025 Izgradnja i opremanje Zavičajne kuće zvončara**

Proračunom Općine Viškovo za 2018. godinu te projekcijama Proračuna za 2019. i 2020. godinu za ovaj kapitalni projekt nisu bila planirana sredstva, a realizirano je 377.237,50 kuna.

U izvještajnom razdoblju u tijeku je bila izrada izvedbenog projekta prezentacijskog koncepta Zavičajne kuće zvončara.

U ovom obračunskom periodu evidentirani troškovi ugovoreni i planirani u 2018. godini, a sukladno Odluci o izvršenju proračuna su evidentirani u 2019. godini. Isti se odnose na izradu projektne dokumentacije izvedbenog projekta prezentacijskog koncepta Zavičajne kuće zvončara.

**A251001 Potpore javnim ustanovama u kulturi**

U sklopu ove aktivnosti planirani su rashodi vezani uz sufinanciranje prihvaćenih programa i projekata proračunskim korisnicima drugih proračuna.

Planirana sredstva za provođenje navedene aktivnosti iznose 60.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima. Zahtjevi po predmetnim aktivnostima podneseni su početkom druge polovice godine.

**Cilj:** Razvijanje dobrih navika mještana i djece u području kulture, književnosti i glazbe. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata |
| **Definicija** | Organizacijom glazbenih večeri, književnih večeri, raznih glazbenih radionica i raznih natjecanja mladih glazbenika promovira se Općina te se mještani i djeca izvan naše Općine upoznaju sa glazbenom i kulturnom baštinom našeg kraja. |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A251019 Potpore udrugama u kulturi**

U sklopu ove aktivnosti planirani su rashodi vezani uz: sufinanciranje programa i projekata udruga iz područja kulture.

Planirana sredstva za provođenje navedene aktivnosti iznose 320.000,00 kuna, a realizirano je 115.000,00 kuna, odnosno 36%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima udruga.

**Cilj:** Razvijanje dobrih navika mještana i djece u području kulture, književnosti i glazbe i promocija Općine. Cilj je ostvaren u skladu s podnesenim zahtjevima.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata |
| **Definicija** | Okupljanje i rad sa mještanima, posebno mladima putem udruga koje se bave kulturom, glazbom, umjetnošću, njegovanjem kulturnih obilježja nacionalnih manjina pridonosi boljoj suradnji među mještanima. Sudjelovanje na domaćim i drugim manifestacijama pridonosi promociji Općine. |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A251020 Potpore vjerskim zajednicama**

U sklopu ove aktivnosti planirani su rashodi vezani uz tekuće donacije vjerskim zajednicama.

Planirana sredstva za provođenje navedene aktivnosti iznose 30.000,00 kuna, a realizirano je 30.000,00 kuna, odnosno 100%.

**Cilj:** Tekuće donacije vjerskim zajednicama. Cilj je realiziran u potpunosti.

|  |  |
| --- | --- |
| **Pokazatelj rezultata** | Realizacija programa vjerskih zajednica |
| **Definicija** | Isplatom tekuće donacije daje se potpora razvoju vjerskih zajednica na području Općine Viškovo |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**PROGRAM 2006: JAVNE POTREBE U SPORTU, REKREACIJI I TEHNIČKOJ KULTURI**

Planirana sredstva za provođenje programa iznose 1.100.000,00 kuna, dok izvršenje iznosi 873.925,51 kuna, dakle program je izvršen sa 79%.

Unutar programa planirane su slijedeće aktivnosti:

**1. Kapitalni projekt K261014: Izgradnja i opremanje sportskih objekata**

Proračunom Općine Viškovo za 2018. godinu te projekcijama Proračuna za 2019. i 2020. godinu za ovaj kapitalni projekt u 2018. godini nisu bila planirana sredstva, a realizirano je 178.775,51 kuna.

U izvještajnom razdoblju dovršeni su građevinski radovi, nasipavanje i zamjena materijal na atletskoj stazi koje se planira uz pomoćno igralište NK Halubjan, te je plaćen vodni doprinos po građevinskoj dozvoli za dogradnju svlačionica NK Halubjan.

U ovom obračunskom periodu evidentirani su troškovi ugovoreni i planirani u 2018. godini, a sukladno Odluci o izvršenju proračuna su evidentirani u 2019. godini, a koji su se odnosili na građevinske radove za atletsku stazu i vodni doprinos za dogradnju svlačionica NK Halubjan.

**A261014 Potpore sportašima i udrugama u sportu i rekreaciji**

U sklopu ove aktivnosti planirani su rashodi vezani uz: sufinanciranje udruga i ustanova iz područja sporta, rekreacije i tehničke kulture, dodjele nagrada za najbolje sportaše te donacije prema pojedinačnim zahtjevima klubova i sportaša pojedinaca.

Planirana sredstva za provođenje navedene aktivnosti iznose 1.100.000,00 kuna, a realizirano je 695.150,00 kuna, odnosno 63%.

**Cilj:**  Povećanje razine psihofizičkog zdravlja mještana i natjecateljskog duha kod mladih. Cilj je realiziran u skladu s planom.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata, broj dodijeljenih nagrada  |
| **Definicija** | Članstvom u sportskim klubovima i udrugama koje se bave sportom i rekreacijom postiže se veće psihofizičko zdravlje svih dobnih skupina mještana, posebno važno kod djece i mladih za budući razvoj te se razvija i natjecateljski duh. Takmičenje i postizanjem dobrih rezultata na domaćim i inozemnim natjecanjima te sudjelovanjem na raznim turnirima promovira se Općina |
| **Jedinica** | % ostvarenih planiranih programa, broj dodijeljenih nagrada sportskim klubovima/pojedincima  |
| **Ciljana vrijednost (2019.)** | 100/2-2 |
| **Ostvarena vrijednost u izvještajnom razdoblju** | 100/2-2 |

**PROGRAM 2017: JAVNE POTREBE U PODRUČJU SOCIJALNE, ZDRAVSTVENE I OBITELJSKE SKRBI**

Planirana sredstva za provođenje programa iznose 1.803.000,00 kuna, dok izvršenje iznosi 748.429,88 kuna, dakle program je izvršen sa 42%.

Unutar programa planirane su slijedeće aktivnosti:

**A217100 Pomoći obiteljima i kućanstvima za stanovanje**

U sklopu ove aktivnosti planirani su rashodi vezani uz: naknade građanima za troškove električne energije, komunalne naknade, komunalnih usluga (vode i odvoza kućnog otpada), stanarine i pričuve.

Planirana sredstva za provođenje navedene aktivnosti iznose 68.000,00 kuna, a realizirano je 31.553,87 kuna, odnosno 46%.

**Cilj:** Povećanje osnovnih životnih uvjeta socijalno ugroženim obiteljima i kućanstvima. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj realiziranih zahtjeva kojima se postiže veća razina zadovoljavanja osnovnih životnih potreba |
| **Definicija** | Povećanjem osnovnih životnih uvjeta socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje broj društveno neprihvatljivog ponašanja.  |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A217101 Ostale pomoći obiteljima i kućanstvima**

U sklopu ove aktivnosti planirani su rashodi vezani uz: naknade građanima za ogrjev, trošak nastavnog osoblja u produženom boravku, besplatne marende učenicima, besplatni javni prijevoz, besplatan boravak djece u ustanovama predškolskog odgoja, subvencije cijene grobnih mjesta za branitelje, izrade prijave na pozive za financiranje iz područja socijalne, zdravstvene i obiteljske skrbi, te naknade u novcu za školske knjige.

Planirana sredstva za provođenje navedene aktivnosti iznose 745.000,00 kuna, a realizirano je 432.344,31 kuna, odnosno 58%.

**Cilj:**  Povećanje ostalih životnih uvjeta socijalno ugroženim obiteljima i kućanstvima. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj realiziranih zahtjeva kojima se postiže veća razina zadovoljavanja ostalih životnih potreba |
| **Definicija** | Povećanjem ostalih životnih uvjeta socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje broj društveno neprihvatljivog ponašanja.  |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**T217101 Projekt Znanjem do posla za marginalizirane skupine**

U sklopu ove aktivnosti planirani su rashodi vezani uz stručo usavršavanje stručnjaka, rashode za usluge prijevoza i promidžbe i informiranja, rashode za zakupnine i najamnine, intelektualne usluge i ostale usluge, rashode za naknade troškova osobama izvan radnog odnosa, rashode reprezentacije i ostale nespomenute rashode.

Planirana sredstva za provođenje navedene aktivnosti iznose 520.000,00 kuna, a realizirano je 98.165,71 kuna, odnosno 19%. Aktivnosti se provode sukladno planu tijekom godine.

**Cilj 1:** Jačanje kapaciteta stručnjaka. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj osoba-stručnjaka koji su prošli edukaciju |
| **Definicija** | Provodit će se edukacije kojima će se poboljšati stručna i pedagoška znanja i vještine mentora koji će kroz individualni pristup pomoći pripadnicima marginaliziranih skupina sudjelovanje na tržištu rada |
| **Jedinica** | Broj osoba |
| **Ciljana vrijednost (2019.)** | 4 |
| **Ostvarena vrijednost u izvještajnom razdoblju** | 4 |

**Cilj 2:** Nezaposleni koji su sudjelovali u osposobljavanju. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj nezaposlenih osoba-korisnika koji su završili stručno osposobljavanje |
| **Definicija** | Provodit će se program osposobljavanja za nezaposlene osobe, a kojim će se istima unaprijediti znanje i prilagoditi ih potrebama tržišta |
| **Jedinica** | Broj osoba |
| **Ciljana vrijednost (2019.)** | 55 |
| **Ostvarena vrijednost u izvještajnom razdoblju** | 0 |

**Cilj 3:** Korisnici zajamčene minimalne naknade. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj osoba-korisnika ZMN koji su pohađali radionice |
| **Definicija** | Korisnicima ZMN bit će omogućena usluga mentorstva, odnosno individualnim pristupom poboljšat će se njihovo sudjelovanje na tržištu rada |
| **Jedinica** | Broj osoba |
| **Ciljana vrijednost (2019.)** | 4 |
| **Ostvarena vrijednost u izvještajnom razdoblju** | 0 |

**A217102 Ostale pomoći starijim osobama**

U sklopu ove aktivnosti planirani su rashodi vezani uz: podjelu poklon bonova osobama sa prebivalištem u Općini Viškovo koje su navršile 75 godina starosti. Poklon bonovi će se realizirati u vrijeme božićnih i novogodišnjih blagdana u određenom trgovačkom centru i odnose se na cjelokupni asortiman prehrambene i neprehrambene robe. Također, u sklopu ove aktivnosti planiraju se sredstva za subvenciju dnevnog boravka starijih osoba u posebne programe ustanova za starije i nemoćne osobe.

Planirana sredstva za provođenje navedene aktivnosti iznose 75.000,00 kuna, a realizirano je 1.600,00 kuna, odnosno 2%. Odstupanja koja utječu na manju realizaciju od planirane odnose se na činjenicu da se poklon bonovi starijim osobama s prebivalištem na području Općine Viškovo dijele krajem kalendarske godine.

**Cilj 1:** Briga o osobama osoba starije životne dobi kroz dodjelu pomoći. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj poklon bonova osobama starije životne dobi |
| **Definicija** | Dodjelom poklon bonova ostvaruje se mogućnost da osobe starije životne dobi na prikladniji način provedu božićne i novogodišnje blagdane |
| **Jedinica** | Broj poklon bonova |
| **Ciljana vrijednost (2019.)** | 780 |
| **Ostvarena vrijednost u izvještajnom razdoblju** | 0 |

**Cilj 2:** Briga za starije i nemoćne osobe. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj osoba starije životne dobi smještenih u ustanovama za starije i nemoćne osobe tijekom godine |
| **Definicija** | Za osobe starije životne dobi, osigurava se subvencija smještaja u ustanove za starije i nemoćne osobe i to u programe „Dnevnog boravka“ za starije osobe. U sklopu tih programa osobama se osiguravaju obroci tokom dana, medicinski nadzor, ležaj za odmor, društvo s ostalim korisnicima ustanove. |
| **Jedinica** | Broj osoba |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 0 |

**A217103 Potpore ustanovama i udrugama za starije osobe**

U sklopu ove aktivnosti planirani su rashodi vezani uz: financiranje predloženih programa i projekata udruga za starije osobe kojima se zadovoljavaju društvene, kulturne, sportske, zdravstvene, socijalne informacijske i ostale potrebe osoba treće životne dobi.

Planirana sredstva za provođenje navedene aktivnosti iznose 44.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima.

**Cilj:** Briga o osobama treće životne dobi podizanjem njihovog životnog standarda (izleti, druženja, tjelovježba, sudjelovanje na manifestacijama, sportska natjecanja, međusobna pomoć u savladavanju životnih nedaća, informatičko opismenjivanje i dr.). Cilj je ostvaren u skladu s podnesenim zahtjevima.

|  |  |
| --- | --- |
| **Pokazatelj rezultata** | Broj programa i aktivnosti koje umirovljenici provode |
| **Definicija** | Razina društvenog standarda umirovljenika |
| **Jedinica** | broj |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 1 |

**A217105 Aktivnosti zdravstvene zaštite građana**

U sklopu ove aktivnosti planirani su rashodi vezani uz donacije za savjetovalište za prehranu dojenčadi, palijativnu skrb, sufinanciranje dežurstava ordinacija pedijatrije, stomatologije i opće/obiteljske medicine na lokalitetu Cambierieva.

Zatim tu rashodi vezani uz sufinanciranje programa Crvenog križa, dobrovoljnih davaoca krvi i udruga čiji programi poboljšavaju zdravstvenu zaštitu mještana Općine, kao i rashodi vezani uz javno zdravstvenu zaštitu mještana i djece, edukacije, tribine i savjetovanja mještana, djece, nastavnika i zdravstvenih djelatnika, te rashodi vezani uz: nabavku i tekuće održavanje opreme za invalide i hendikepirane osobe, troškove za povremeni prijevoz invalidnih i hendikepiranih osoba.

Planirana sredstva za provođenje navedene aktivnosti iznose 351.000,00 kuna, a realizirano je 56.692,13 kuna, odnosno 16%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima.

**Cilj 1:**  Povećanje zdravstvene zaštite i razine zdravlja cjelokupnog stanovništva. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj korisnika usluga prehrane dojenčadi, realizacija zatraženih intervencija palijativne skrbi |
| **Definicija** | Povećanjem razine zdravlja povećava se radna sposobnost stanovništva  |
| **Jedinica** | Broj /% |
| **Ciljana vrijednost (2019.)** | 23/100  |
| **Ostvarena vrijednost u izvještajnom razdoblju** | 23/100  |

**Cilj 2.:**  Sufinanciranje rada ordinacija na lokalitetu Cambierieva. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Osigurati potrebnu zdravstvenu zaštitu sufinanciranjem dežurstava |
| **Definicija** | Sufinanciranje dežurstava ordinacija pedijatrije, stomatologije i opće/obiteljske medicine na lokalitetu Cambierieva. |
| **Jedinica** | % sufinanciranja u odnosu na ostale JLS |
| **Ciljana vrijednost (2019.)** | 6,76 |
| **Ostvarena vrijednost u izvještajnom razdoblju** | 6,76  |

**Cilj 3:** Povećanje zdravstvene zaštite i razine zdravlja cjelokupnog stanovništva. Cilj je ostvaren u skladu s provedenim aktivnostima.

|  |  |
| --- | --- |
| **Pokazatelj rezultata** | Broj programa koji se odnose na akcije Crvenog križa, akcija dobrovoljnog darivanja krvi, edukaciju liječenih alkoholičar. |
| **Definicija** | Povećanje radne sposobnosti stanovništva zbog povećanja zdravstvenog standarda.  |
| **Jedinica** | Broj prihvaćenih programa |
| **Ciljana vrijednost (2019.)** | 12 |
| **Ostvarena vrijednost u izvještajnom razdoblju** | 12 |

**Cilj 4:**  Povećanje standarda teško oboljelim i hendikepiranim mještanima. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj sklopljenih ugovora o povremenom prijevozu, broj korisnika opreme za invalide |
| **Definicija** | Bolesnim i hendikepiranim osobama olakšava se svakodnevni život u zajednici  |
| **Jedinica** | Broj  |
| **Ciljana vrijednost (2019.)** | 2 ugovora o prijevozu, 30 korisnika medicinske opreme |
| **Ostvarena vrijednost u izvještajnom razdoblju** | 3 ugovora o prijevozu, 30 korisnika medicinske opreme,  |

**PROGRAM 3000: AKTIVNOSTI PRORAČUNA, FINANCIJA I RAČUNOVODSTVA**

Ukupno planirana sredstva na razini programa iznose 8.098.500 kuna, a izvršeno je 3.808.901,44 kuna, što je na razini od 47% plana.

Unutar programa planirani su i izvršeni sljedeći projekti i aktivnosti:

**1.Aktivnost A301001: Zajednički troškovi odjela**

U sklopu ove aktivnosti planirani su i izvršeni rashodi vezani uz plaće i ostala prava službenika Jedinstvenog upravnog odjela Općine Viškovo, rashodi vezani uz stručna osposobljavanja, službena putovanja, literaturu, gorivo za službena vozila, sitni inventar, usluge telefona i interneta, računalne usluge, usluge održavanja opreme, intelektualne i grafičke usluge, najamnine za računalnu i drugu opremu te licence za antivirusne programe, kao i rashodi vezani uz osobe na stručnom usavršavanju. Također, u sklopu ove aktivnosti planirani su financijski rashodi za bankarske usluge i usluge platnog prometa, zatezne kamate, rashodi vezani uz procjene nekretnina u postupcima ovrha i pripadajuće pristojbe te rashodi za naknade šteta.

Planirana sredstva za provođenje navedene aktivnosti iznose 6.470.000 kn, a realizirano je 2.988.174,27 kn ili 46% planiranog iznosa što je u skladu sa stvarnim potrebama za redovno izvršavanje poslova te ugovorenim nabavkama roba i usluga. U skladu s tim utvrđena su manja odstupanja na pojedinim stavkama rashoda unutar ove aktivnosti.

**Cilj 1.:** osiguranje materijalnih preduvjeta za učinkovito izvršavanje poslova iz djelokruga rada. Cilj je ostvaren jer su u ovom izvještajnom razdoblju osigurani svi materijalni preduvjeti potrebni za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica: Odsjeka ureda načelnika, Odsjeka za proračun, financije i računovodstvo te Odsjeka za urbanizam, komunalni sustav i ekologiju.

|  |  |
| --- | --- |
| **Pokazatelj rezultata** | Učinkovitost izvršavanja poslova iz djelokruga rada |
| **Definicija** | Osiguranje materijalnih preduvjeta za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica: Odsjeka ureda načelnika, Odsjeka za proračun, financije i računovodstvo te Odsjeka za urbanizam, komunalni sustav i ekologiju |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

1. **Aktivnost A301003: Otplata kredita**

U sklopu ove aktivnosti u razdoblju planirani su rashodi vezani uz otplatu glavnice i kamata po kreditnom zaduženju iz 2013. godine. Također, planirano je i u 2019. godini ugovoreno novo zaduženje s Hrvatskom bankom za obnovu i razvitak u visini od 13.250.000 kn koje se realizira sukcesivnim povlačenjem kreditnih sredstava zbog čega su planirani i rashodi po osnovi interkalarnih kamata.

Sredstva za provođenje navedene aktivnosti planirana su u iznosu od 1.468.500 kn, a realizirani su rashodi u iznosu od 757.142,35 kn ili 52% plana i to za otplatu dospjelih anuiteta po dugoročnim kreditima Slatinske banke d.d. iz 2013. godine u iznosu glavnice od 548.936,28 kn i kamata od 136.936,65 kn. Pored toga, realizirane su i interkalarne kamate za korištenje novog kredita u iznosu od 5.019,42 kn te jednokratna naknada za obradu istog kredita u iznosu od 66.250,00 kn.

 **Cilj 1.:** osigurati redovitu otplatu kredita po osnovi zaduženja u 2013. godini. Cilj je ostvaren, odnosno izvršena je isplata dospjelih anuiteta u skladu s ugovorenim rokovima otplate kredita za ovo izvještajno razdoblje.

|  |  |
| --- | --- |
| **Pokazatelj rezultata** | Otplata kredita |
| **Definicija** | Kontinuirana otplata kredita u skladu s otplatnim planom |
| **Jedinica** | Anuiteti |
| **Ciljana vrijednost (2019.)** | 72 |
| **Ostvarena vrijednost u izvještajnom razdoblju** | 66 |

**Cilj 2.:** osigurati redovitu otplatu kredita po osnovi zaduženja u 2018. godini. Početak otplate novog kreditnog zaduženja nije planirano u 2019. godini, već u projekcijama pa je i ovaj cilj ostvaren u skladu s navedenim.

|  |  |
| --- | --- |
| **Pokazatelj rezultata** | Otplata kredita |
| **Definicija** | Redovita otplata kredita u skladu otplatnim planom  |
| **Jedinica** | Anuitet |
| **Ciljana vrijednost (2019.)** | 0 |
| **Ostvarena vrijednost u izvještajnom razdoblju** | 0 |

1. **Kapitalni projekt K301002: Nabava opreme i druge imovine za potrebe odjela**

U sklopu ovog projekta planirana je nabava namještaja i uredske opreme, prije svega računalne opreme.

Planirana sredstva za provođenje navedenog projekta utvrđena su u iznosuod 160.000 kn, a ukupno je u ovom izvještajnom razdoblju utrošeno 63.584,82 kn i to za nabavu računalne opreme (tri prijenosna računala za dužnosnike, jedan printer za financijsku službu), uredski namještaj za opremanje novih prostorija za Ured načelnice(uredska stolica i ormari) te dva aparata za evidenciju radnog vremena službenika.

**Cilj 1.:** osiguranje potrebne razine opremljenosti sredstvima za rad za učinkovito izvršavanje poslova iz djelokruga rada. Cilj je ostvaren u cijelosti i u skladu sa stvarnim potrebama za osiguranje potrebne razine opremljenosti sredstvima za rad za učinkovito izvršavanje poslova iz djelokruga rada u ovom izvještajnom razdoblju.

|  |  |
| --- | --- |
| **Pokazatelj rezultata** | Zadovoljavajuća razina opremljenosti sredstvima za rad |
| **Definicija** | Osiguranje potrebne razine opremljenosti sredstvima za rad kao preduvjeta za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica: Odsjeka ureda načelnika, Odsjeka za proračun, financije i računovodstvo te Odsjeka za urbanizam, komunalni sustav i ekologiju |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**PROGRAM 3011: POTICANJE RAZVOJA GOSPODARSTVA I POLJOPRIVREDE**

Planirana sredstva za provođenje programa iznose 1.021.000,00 kuna, dok izvršenje iznosi 470.645,55 kuna, dakle program je izvršen sa 46%.

Unutar programa planirane su slijedeće aktivnosti:

**A311100 Potpore i poticaji za razvoj gospodarstva**

U sklopu ove aktivnosti planirani su rashodi vezani uz sufinanciranje redovne djelatnosti Udruženja obrtnika V-K-K-J, sufinanciranje rada Lokalne akcijske grupe Terra Liburna, te rashodi vezani za mjere za poticanje gospodastva i smanjenje nezaposlenosti na području Općine Viškovo.

Planirana sredstva za provođenje navedene aktivnosti iznose 298.000,00 kuna, a realizirano je 125.045,55 kuna, odnosno 42%.

**Cilj 1.:** Sufinanciranje rada potpornih tijela za razvoj gospodarstva. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Sufinanciranje redovne djelatnosti Udruženje obrtnika V-K-K-J i LAG-a Terra Liburna |
| **Definicija** | Sufinanciranje redovne djelatnosti potpornih tijela za razvoj gospodarstva na području Općine Viškovo |
| **Jedinica** | Broj korisnika |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 2 |

**Cilj 2.:** Poticanje razvoja gospodarstva i smanjenja nezaposlenosti. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj korisnika koji tijekom godine koriste mjere za poticanje razvoja gospodarstva i smanjenja nezaposlenosti |
| **Definicija** | Subvencioniranje kamata po poduzetničkim kreditima za investicije postojećim korisnicima i osiguravanje bespovratnih sredstava kroz mjere za poticanja razvoja gospodarstva i smanjenja nezaposlenosti |
| **Jedinica** | Broj korisnika |
| **Ciljana vrijednost (2019.)** | 13 |
| **Ostvarena vrijednost u izvještajnom razdoblju** | 7 |

**A311101 Potpore i poticaji za razvoj turizma**

U sklopu ove aktivnosti planirani su rashodi za sufinanciranje rada TZ Općine Viškovo, za potpore za TZ Kvarner za program udruženog oglašavanja u cilju osiguranja organiziranih turističkih dolazaka zračnim prijevozom u Zračnu luku Rijeka, te nabavu opreme.

Planirana sredstva za provođenje navedene aktivnosti iznose 703.000,00 kuna, a realizirano je 325.600,00 kuna, odnosno 46%.

**Cilj 1.:** Poticanje investicija vezanih uz povećanje smještajnih kapaciteta. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj smještajnih kapaciteta |
| **Definicija** | Povećanje smještajnih kapaciteta na području Općine Viškovo |
| **Jedinica** | Broj kreveta |
| **Ciljana vrijednost (2019.)** | 280 |
| **Ostvarena vrijednost u izvještajnom razdoblju** | 349 stalnih postelja i 138 pomoćnih ležajeva |

**Cilj 2.:** Povećanje broja noćenja turista. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj noćenja turista tijekom godine |
| **Definicija** | Povećanje broja noćenja turista na području Općine Viškovo |
| **Jedinica** | Broj noćenja |
| **Ciljana vrijednost (2019.)** | 22.000 |
| **Ostvarena vrijednost u izvještajnom razdoblju** | 6.850 |

**Cilj 3.:** Promocija Općine Viškovo kroz organizaciju manifestacija i promidžbenih aktivnosti. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj organiziranih manifestacija tijekom godine |
| **Definicija** | Organiziranje manifestacija i promidžbenih aktivnosti radi povećanja posjećenosti i promidžbe Općine Viškovo |
| **Jedinica** | Broj manifestacija |
| **Ciljana vrijednost (2019.)** | 15 |
| **Ostvarena vrijednost u izvještajnom razdoblju** | 7 |

**A311102 Potpore i poticaji za razvoj poljoprivrede**

U sklopu ove aktivnosti planirana su sredstva za sufinanciranje Centra za brdsko-planinsku poljoprivredu Primorsko-goranske županije, čiji suosnivač je Općina Viškovo.

Planirana sredstva za provođenje navedene aktivnosti iznose 20.000,00 kuna, a realizirano je 20.000,00 kuna, odnosno 100%.

**Cilj :** sufinanciranje rada potpornih tijela za razvoj poljoprivrede

|  |  |
| --- | --- |
| **Pokazatelj rezultata** | Sufinanciranje Centra za brdsko-planinsku poljoprivredu  |
| **Definicija** | Sufinanciranje redovne djelatnosti potpornih tijela za razvoj poljoprivrede na području Općine Viškovo |
| **Jedinica** | Broj korisnika |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 1 |

**PROGRAM 4000: IZRADA DOKUMENATA PROSTORNOG UREĐENJA**

***Zakonska osnova:***

* Zakon o komunalnom gospodarstvu („Narodne novine“ broj: 68/18. i 110/18.)
* Zakon o gradnji („Narodne novine“ broj: 153/13., 20/17. i 39/19.)
* Zakon o prostornom uređenju („Narodne novine“ broj: 153/13., 65/17., 114/18. i 39/19.)
* Zakon o poslovima i djelatnostima prostornog uređenja i gradnje („Narodne novine“ broj: 78/15. i 118/18.)
* Zakon o obavljanju geodetske djelatnosti („Narodne novine“ broj: 25/18.)
* Zakon o cestama („Narodne novine“ broj: 84/11., 22/13., 54/13., 148/13. i 92/14.)

Ukupno planirana sredstva na razini programa iznose 606.500,00 kuna, dok izvršenje iznosi 463.090,50 kuna, dakle program je izvršen sa 76 %. Unutar programa planirani su sljedeći kapitalni projekti i aktivnosti:

**1. Kapitalni projekt K401013: Izrada prostorno-planskih dokumenata**

U sklopu ove aktivnosti planirani su rashodi vezani uz geodetske usluge potrebne u vezi identificiranja međa, parcelacija, iskolčenja, geodetskih podloga za projektiranje, upisa nerazvrstanih cesta i drugih potreba Općine. Također planirani su i troškovi katastarske izmjere u Marinićima te sredstva potrebna za izradu izmjena i dopuna postojećih ili izradu novih planova nižeg reda.

Planirana sredstva za provođenje navedenih aktivnosti iznose 481.000,00 kuna, a u izvještajnom razdoblju realizirano je 356.415,50 kuna, odnosno 74 %. Realizacija je u skladu sa stvarnim potrebama koje su se pojavile u izvještajnom razdoblju. Tako je usvojena I. izmjena i dopuna DPU rekreacijskog centra u Marčeljima te je provedena javna rasprava o Prijedlogu II. izmjena i dopuna Urbanističkog plana uređenja Radne zone Marišćina K-2 (UPU-3). Također, u ovom obračunskom periodu evidentirani su i troškovi ugovoreni u 2018. godini za izradu II. izmjena i dopuna Prostornog plana uređenja Općine Viškovo, a koji su sukladno Odluci o izvršenju proračuna evidentirani u 2019. godini.

**Cilj 1.:** Upisati u posjedništvo i vlasništvo ceste koje po Zakonu o cestama imaju status nerazvrstanih cesta

|  |  |
| --- | --- |
| **Pokazatelj rezultata** | Broj novoupisanih nerazvrstanih cesta/godišnje |
| **Definicija** | Upisom nerazvrstanih cesta u vlasništvo ostvaruje se mogućnost gradnje komunalne infrastrukture (vodovod, kanalizacija TK mreža, elektro-mreža i sl.) |
| **Jedinica** | Broj cesti /godišnje |
| **Ciljana vrijednost (2019.)** | 4 |
| **Ostvarena vrijednost u izvještajnom razdoblju** | 1 |

**Cilj 2.:** Katastarska izmjera na području djela k.o. Marinići i djela k.o. Srdoči koji se nalaze na području Općine Viškovo, Cilj je realiziran u skladu s planiranom dinamikom.

|  |  |
| --- | --- |
| **Pokazatelj rezultata** | Provedena katastarska izmjera na području k.o. Marinići i k.o. Srdoči u Općini Viškovo |
| **Definicija** | Usklađenje katastarskih i gruntovnih evidencija na području k.o. Marinići i k.o. Srdoči u Općini Viškovo  |
| **Jedinica** | % |
| **Ciljana vrijednost (2019.)** | 65 |
| **Ostvarena vrijednost u izvještajnom razdoblju** | 100 |

**Cilj 3.:** Izrada prostornih planova nižeg reda. Cilj se ostvaruje sukladno planiranoj dinamici.

|  |  |
| --- | --- |
| **Pokazatelj rezultata** | Gotovost prostornih planova nižeg reda po godini |
| **Definicija** | Izrada novih prostornih planova ili izmjena i dopuna postojećih nižeg reda kojima će se detaljnije definirati uvjeti razvoja nekog područja  |
| **Jedinica** | Broj izrađenih planova po godini |
| **Ciljana vrijednost (2019.)** | 5 |
| **Ostvarena vrijednost u izvještajnom razdoblju** | 1 |

**Cilj 4.:** Izrada studije uređenja zone Bujki. Realizacija ovog cilj nije planirana u ovom izvještajnom razdoblju.

|  |  |
| --- | --- |
| **Pokazatelj rezultata** | Izrađena studija |
| **Definicija** | Unaprjeđenje prostora općine  |
| **Jedinica** | % |
| **Ciljana vrijednost (2019.)** | 0 |
| **Ostvarena vrijednost u izvještajnom razdoblju** | 0 |

**2. Aktivnost A401014: Razvoj geografskog informacijskog sustava**

U sklopu ove aktivnosti planirani su rashodi vezani uz održavanje WEB servisa za upravljanje komunalnim prijavama Zakrpaj.to te GIS-a Općine Viškovo i održavanje i korištenje geoinformacijskog sustava prostornog uređenja PGŽ. Isto tako planirano je i održavanje GIS-a javne rasvjete te aerofotogrametrijska snimka općine Viškovo, odnosno DOF iz 2018. godine.

Planirana sredstva za provođenje navedene aktivnosti iznose 125.500,00 kuna, a u izvještajnom razdoblju realizirano je 106.675,00 kuna, odnosno 85 %. U izvještajnom razdoblju nabavljena je nova aerofotogrametrijska snimka općine iz 2018. godine te osigurano korištenje geoinformacijskog sustava prostornog uređenja PGŽ. Također, u ovom obračunskom periodu evidentirani su i troškovi ugovoreni u 2018. godini za održavanje GIS-a Općine Viškovo, a koji su sukladno Odluci o izvršenju proračuna evidentirani u 2019. godini.

**Cilj 1.:** Održavanje Web servisa Zakrpaj.to. Cilj se ostvaruje sukladno planu.

|  |  |
| --- | --- |
| **Pokazatelj rezultata** | Povećanje efikasnosti i kvalitete rješavanja problematike iz područja komunalnog sustava |
| **Definicija** | web servis za upravljanje komunalnim prijavama |
| **Jedinica** | Održavanje servisa ažurnim i aktivnim tijekom cijele godine (komplet) |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 0,5 |

**Cilj 2.:** Održavanje GIS-a Općine Viškovo ažurnim. Cilj se ostvaruje sukladno planu.

|  |  |
| --- | --- |
| **Pokazatelj rezultata** | Ažuriran GIS Općine Viškovo na godišnjoj razini (adresni model, katastar, gruntovnica, čestice u posjedništvu i vlasništvu, nerazvrstane ceste, prometna signalizacija, prostorni planovi, vodovod, plinovod, groblja, javne zelene površine, spajanje GIS-a i baze podataka komunalne naknade, prikaz prostornih pokazatelja u adresni model (kuće, zgrade, poslovni objekti) |
| **Definicija** | Ažuriranje postojećeg stanja GIS-a radi što kvalitetnije baze podataka potrebne za operativno provođenje komunalnih aktivnosti |
| **Jedinica** | Komplet  |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 1 |

**Cilj 3.:** Održavanje i korištenje geoinformacijskog sustava prostornog uređenja PGŽ. Cilj se ostvaruje sukladno planu.

|  |  |
| --- | --- |
| **Pokazatelj rezultata** | Korištenje baze PGŽ |
| **Definicija** | Pristup bazi podataka PGŽ te većem broju informacija potrebnih za rad |
| **Jedinica** | Održavanje sustava ažurnim i aktivnim tijekom cijele godine (komplet) |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 1 |

**Cilj 4.:** Izrada aerofotogrametrijskog snimanja Općine Viškovo. Cilj je ostvaren.

|  |  |
| --- | --- |
| **Pokazatelj rezultata** | Izrađen digitalni ortofoto cijelog područja Općine u mjerilu 1:1000 |
| **Definicija** | Ažuriranje postojećeg stanja radi što kvalitetnije baze podataka potrebne za operativno provođenje komunalnih aktivnosti |
| **Jedinica** | komplet |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 1 |

**PROGRAM 4002: UPRAVLJANJE I ODRŽAVANJE POSLOVNIH OBJEKATA**

***Zakonska osnova:***

* Zakon o gradnji („Narodne novine“ broj: 153/13., 20/17. i 39/19.)
* Zakon o prostornom uređenju („Narodne novine“ broj: 153/13., 65/17., 114/18. i 39/19.)
* Zakon o zaštiti od požara („Narodne novine“ broj: 92/10)

Ukupno planirana sredstva na razini programa iznose 1.075.000,00 kuna, dok izvršenje iznosi 542.826,70 kuna, dakle program je izvršen sa 50 %. Unutar programa planirani su sljedeći kapitalni projekti i aktivnosti:

**1. Aktivnost A421001: Aktivnosti upravljanja i održavanja poslovnih objekata**

U sklopu ovih aktivnosti planirani su rashodi vezani uz održavanje i upravljanje poslovnim objektima - poslovni objekti su zgrada Općine Viškovo i Dom branitelja, Dom Marinići, stara škola Saršoni, prostor TZ Općine Viškovo, objekt ustanove I.M.Ronjgova, Delavska katedra u Srokima, Dom zdravlja, školska sportska dvorana OŠ, NK Halubjan sa pratećim igralištima, Boćališta Marčelji, Marinići i Milihovo, Dječji vrtić Viškovo. Temeljem odredbi Zakona o gradnji vlasnik građevine odgovoran je za njezino održavanje. Vlasnik građevine dužan je osigurati održavanje građevine tako da se tijekom njezinog trajanja očuvaju bitni zahtjevi za građevinu, unapređivati ispunjavanje bitnih zahtjeva za građevinu te je održavati tako da se ne naruše svojstva građevine, odnosno kulturnog dobra ako je ta građevina upisana u Registar kulturnih dobara Republike Hrvatske.

U slučaju oštećenja građevine zbog kojeg postoji opasnost za život i zdravlje ljudi, okoliš, prirodu, druge građevine i stvari ili stabilnost tla na okolnom zemljištu, vlasnik građevine dužan je poduzeti hitne mjere za otklanjanje opasnosti i označiti građevinu opasnom do otklanjanja takvog oštećenja. Također, vlasnik građevine dužan je građevinu održavati u skladu sa Zakonom o zaštiti od požara. U navedenoj aktivnosti predviđena su i sredstva za uredski i sitni materijal, energiju, komunalne usluge itd. te održavanje umjetnog nogometnog travnjaka pomoćnog nogometnog igrališta NK Halubjan u skladu s uvjetima garancije izvođača.

Planirana sredstva za provođenje navedene aktivnosti iznose 1.075.000,00 kuna, a u izvještajnom razdoblju realizirano je 542.826,70 kuna, odnosno 50 %. Aktivnosti su realizirane u skladu sa potrebama i planom.

**Cilj 1.:** Održavanje i upravljanje poslovnim objektima – cilj je očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine, te osiguravanje minimalnih tehničkih i funkcionalnih uvjeta u prostorima sa što manjim troškovima. Cilj se ostvaruje u skladu sa potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine poslovnog prostora |
| **Definicija** | Održavanje objekata u optimalnom stanju da navedeni mogu  koristiti mještanima i udrugama za njihove aktivnosti.  |
| **Jedinica** | koeficijent iskazan kao: financijski iznos uloženih sredstava u održavanje / m2 poslovnog prostora |
| **Ciljana vrijednost (2019.)** | 545.000,00 kn/ 8.200,00 = 66,46 kn/m2 |
| **Ostvarena vrijednost u izvještajnom razdoblju** | 296.557,49 kn/ 8.200,00 = 36,16 kn/m2 |

**Cilj 2.:** Održavanje i upravljanje poslovnim objektima – cilj je optimalno trošenje energenata i komunalnih usluga. Cilj se ostvaruje u skladu sa potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine poslovnog prostora |
| **Definicija** | Osigurati potrebne energente i komunalne usluge kako bi se osigurali optimalni uvjeti za korištenje građevina |
| **Jedinica** | Koeficijent iskazan kao: financijski iznos uloženih sredstava u energente i komunalne usluge/ m2 poslovnog prostora |
| **Ciljana vrijednost (2019.)** | 490.000,00/ 8.200,00 = 59,76 kn/m2 |
| **Ostvarena vrijednost u izvještajnom razdoblju** | 246.269,21/ 8.200,00 = 30,03 kn/m2 |

**Cilj 3.:** Održavanje umjetnog nogometnog travnjaka pomoćnog nogometnog igrališta NK Halubjan. Cilj ce biti realiziran u drugom dijelu godine sukladno planu održavanja igrališta.

|  |  |
| --- | --- |
| **Pokazatelj rezultata** | Uredno održavan umjetni travnjak u skladu s uvjetima garancije |
| **Definicija** | Osigurati adekvatne uvjete za trening i rad nogometnog kluba |
| **Jedinica** | Izvršeni potrebni godišnji servisi (mali, srednji, veliki) u jednoj godini (komplet) |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 0 |

**PROGRAM 4003: ODRŽAVANJE OBJEKATA KOMUNALNE INFRASTRUKTURE**

***Zakonska osnova:***

* Zakon o gradnji („Narodne novine“ broj: 153/13., 20/17. i 39/19.)
* Zakon o prostornom uređenju („Narodne novine“ broj: 153/13., 65/17., 114/18. i 39/19.)
* Zakon o zaštiti od požara („Narodne novine“ broj: 92/10)
* Zakon o cestama („Narodne novine“ broj: 84/11., 22/13., 54/13., 148/13. i 92/14.)
* Zakon o komunalnom gospodarstvu („Narodne novine“ broj: 68/18. i 110/18.)

Ukupno planirana sredstva na razini programa iznose 5.084.000,00 kuna, dok izvršenje iznosi 2.395.425,09 kuna, dakle program je izvršen sa 47 %. Unutar programa planirani su sljedeći projekti i aktivnosti:

**1. Aktivnost A431003: Održavanje javnih i nerazvrstanih prometnica**

U sklopu ove aktivnosti planirani su rashodi vezani za:

- izvanredno i redovno održavanjem javnih i nerazvrstanih prometnica; obuhvaćeni su radovi na saniranju udarnih rupa, zamjeni dotrajalog asfalta (samo gornji sloj), popravku dijelova postojeće loše betonske ili asfaltne podloge, postavi i održavanju pocinčanih metalnih odbojnika i stupova, održavanju potpornih zidova, čišćenju slivnika i upojnih bunara, sanaciji revizionih okana oborinske odvodnje, sanaciji dijelova kolnika koji su ulegnuti, osiguranju prohodnosti cesta u zimskim uvjetima, čišćenju materijala sa kolnika, obnovi postojeće i iscrtavanju nove horizontalne signalizacije te obnovi postojeće i postavljanju nove vertikalne signalizacije.

Radovi podrazumijevaju sljedeće:

- zimska služba: čišćenje snijega, posipanje pijeskom i sl. cca 89,38 km

- krpanje udarnih rupa cca 150 m2

- sanacija potpornih zidova (0,7-1,00 m) cca 40 m

- čišćenje slivničkih rešetki 430 kom

- čišćenje linijskih rešetki cca 416 m

- tamponiranje-valjanje nerazvrstanih prometnica: cca 50 m

- saniranje odrona cca 250 m3

- tekuće i investicijsko održavanje nerazvrstanih cesta obuhvaća održavanje kolnika na nerazvrstanim cestama čime su obuhvaćeni i radovi na održavanju pocinčanih metalnih odbojnika, održavanju potpornih zidova i nogostupa, odvodnji oborinskih voda s kolnika,

- održavanje parkirnih prostora (tlakavac i rubnjaci) 1.000 m2

- postavljanje i održavanje stupića uz nogostupe 50 kom

- postavljanje i održavanje čeličnih odbojnika uz prometnice 60 m

- tekuće i investicijsko održavanje horizontalne i vertikalne prometne signalizacije obuhvaća radove održavanja postojeće i zamjene dotrajale vertikalne prometne signalizacije i prometnih ogledala te održavanje postojeće horizontalne prometne signalizacije na nerazvrstanim cestama i dijelom na javnim cestama i ostalim javnim površinama te označavanju mjesta i naselja.

Tekuće i investicijsko održavanje javnih cesta u dijelu u kojem prolaze kroz naselje obuhvaća sustav za odvodnju kada je dio mjesne kanalizacije, održavanje autobusnim čekaonica sa stajalištima, održavanje potpornih zidova i pocinčanih metalnih odbojnika.

Planirana sredstva za provođenje navedene aktivnosti iznose 1.700.000,00 kn, a realizirano je 781.551,56 kn, odnosno 46 %. Realizacija je prema planu i potrebama.

**Cilj 1.:** Održavanje prometnica, odnosno očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine uz racionalne troškove. Cilj se ostvaruje sukladno potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i dužine nerazvrstanih prometnica |
| **Definicija** | Održavanje građevine u optimalnom stanju, odnosno da su ispunjeni bitni zahtjevi za građevinu |
| **Jedinica** | Koeficijent iskazan kao: financijski iznos uloženih sredstava u održavanje / km prometnica |
| **Ciljana vrijednost (2019.)** | 1.700.000,00 kn/89,61 = 18.971,10 kn/km |
| **Ostvarena vrijednost u izvještajnom razdoblju** | 780.551,56 kn/89,38 = 8.732,96 kn/km |

**2. Aktivnost A431010: Održavanje javne rasvjete**

U sklopu ove aktivnosti planirani su rashodi za:

Održavanje javne rasvjete - upravljanje, usluge tekućeg održavanja objekata i uređaja javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta, podmirenje troškova utroška električne energije na području Općine Viškovo i provedbu ispitivanja javne rasvjete, podmirenje troškova za postavu prigodne iluminacije i dekoracije za blagdane kao i troškova popravka navedene iluminacije.

Postava prigodne iluminacije ili dekoracije za blagdane vrši se:

-za Božićno-novogodišnje blagdane,

-za dane karnevala.

Također, planirana su i sredstva za ispitivanje javne rasvjete u skladu sa zakonskim obvezama.

Planirana sredstva za provođenje navedene aktivnosti iznose 906.000,00 kuna, a u izvještajnom razdoblju realizirano je 443.009,76 kuna, odnosno 49 %. Aktivnost se ralizira u skladu s planom, prema potrebama i prijavama.

**Cilj 1.:** Održavanje funkcionalnosti javne rasvjete i plaćanje troškova energenta. Cilj se ostvaruje sukladno potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i broja rasvjetnih tijela (RT) |
| **Definicija** | Rasvjetna tijela u funkciji utječu na sigurnost pješaka i sigurnost prometa |
| **Jedinica** | Troškovi održavanja / broj rasvjetnih tijela  |
| **Ciljana vrijednost (2019.)** | 906.000,00/2230RT=406,28 kn/RT |
| **Ostvarena vrijednost u izvještajnom razdoblju** | 443.009,76/2155RT=205,57 kn/RT |

**3. Aktivnost A431004: Održavanje javnih površina**

U sklopu ove aktivnosti planirani su rashodi za:

- tekuće održavanje i uređenje zelenih površina odnosno: održavanje i uređenje zelenih površina parkova i zelenih površina koje se vrši na uređenim parkovnim površinama, na drugim uređenim ili neuređenim zelenim površinama, šetnice, obuhvaća slijedeće radove: čišćenje, grabljanje i odvoz otpadnog materijala-lišća, trave, košnja travnjaka, zalijevanje, čupanje korova, penjačica i kupine sa odvozom otpada, održavanje cvjetnih gredica, košnja trave oko grmova, stabala, ivičnjaka i staza sa odvozom otpada, ručno odstranjivanje korova (po potrebi uništavanje korova kemijskim sredstvima) sa staza i slobodnih površina sa odvozom otpada, uređenje staza sa rizlom, okopavanje grmova, živice, stabala, orezivanje grmlja, živice, stabala sa odvozom otpada, popunjavanje biljnim materijalom, sječa-rušenje stabala sa odvozom otpada, hitne intervencije uslijed elementarnih nepogoda i održavanje pošljunčanih terena

- održavanje zelenila uz nerazvrstane ceste obuhvaća košnju trave, odstranjivanje pijeska, zakorovljenog travnjaka ručno ili strojno, obrezivanje grmlja i drveća strojno ili ručno, obrezivanje živica, čišćenje zemljišnog pojasa, uklanjanje i sječenje grana na stablima, tretiranje herbicidima,

- održavanje dječjih igrališta obuhvaća održavanje hortikulture, zemljane i betonske radove, rušenja i demontaže, dobavu, ugradnju i planiranje kamenog agregata, održavanje drvenih i metalnih dijelova klupa i dječjih igrala,

- održavanje spomenika,

- građevinsko-obrtničko održavanje obuhvaća planiranje, razastiranje, strojno zbijanje kamenog agregata za postojeće javne površine, održavanje postojećih cestovnih i parkovnih rubnjaka, izmjenu oštećene asfaltne, betonske i popločane površine te bravarske i vodoinstalaterske radove,

- zamjenu oštećene komunalne opreme,

- tekuće i investicijsko održavanje autobusnih čekaonica obuhvaća popravke i redovno održavanje postojećih čekaonica,

- održavanje čistoće javnih površina obuhvaća pometanje javnih površina (ručno i strojno), odvoz glomaznog otpada sa javno prometnih površina i pražnjenje košarica za smeće. Pojačano pometanje i čišćenje strojem vršit će se prema potrebi na predviđenim pravcima.

Radovi podrazumijevaju održavanje postignutog standarda i održavanje parkinga na području Općine Viškovo.

Radovi na održavanju objekata i uređaja komunalne infrastrukture na javnim površinama će se vršiti prema potrebi.

Planirana sredstva za provođenje navedene aktivnosti iznose 1.990.000,00 kn, a realizirano je 1.013.501,17 kn, odnosno 51 %. Realizacija je prema planu i potrebama.

**Cilj 1.:** Održavanje zelenih površina, šetnica, dječjih igrališta u funkcionalnom stanju. Cilj se ostvaruje sukladno potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine javnih površina |
| **Definicija** | Održavanje građevine u optimalnom stanju, odnosno da su ispunjeni bitni zahtjevi za građevinu |
| **Jedinica** | Koeficijent iskazan kao: financijski iznos uloženih sredstava u održavanje / m2 javnih površina |
| **Ciljana vrijednost (2019.)** | 1.990.000/16.880 = 117,89 kn/m2 |
| **Ostvarena vrijednost u izvještajnom razdoblju** | 1.013.501,17/15.480 = 65,47 kn/m2 |

**4. Aktivnost A431002: Održavanje i upravljanje mjesnim grobljem**

U sklopu ove aktivnosti planirani su rashodi za:

- upravljanje grobljem, troškove tekućeg i investicijskog održavanja, održavanje betonskih staza i pločnika površine (2.990,00m2), pošljunčanih površina (2.890,00 m2), održavanje stabala (174 kom), grmova (1235 komada), živice (400,00 m2), cvjetnih gredica (13,00 m2), okopavanje oko grmova i stabala, orezivanje grmova, živice i stabala od suhih grana, popunjavanje sa biljnim materijalom, sadnja novog bilja, održavanje čistoće na stazama i slobodnim površinama, te na pješčanim, opločenim i betonskim površinama, obnova završnog sloja rizle i podloge prema potrebi, održavanje vodoinstalacija i bravarije, održavanje niša u funkcionalnom stanju, održavanje interne rasvjete koja nije dio javne rasvjete, podmirenje troškova utroška električne energije i ostalih komunalnih usluga, hitne intervencije uslijed nepovoljnih vremenskih prilika te usluge prijevoza pokojnika. Ukupna površina groblja je 20.915,00 m2.

Planirana sredstva za provođenje navedene aktivnosti iznose 488.000,00 kn, a realizirano je 157.112,60 kn, odnosno 32 %. Realizacija je prema planu i potrebama.

**Cilj 1.**: Održavanje groblja u funkcionalnom stanju, čišćenje i odvoz smeća, električna energija za osvjetljenje groblja. Cilj se ostvaruje sukladno potrebama.

|  |  |
| --- | --- |
| **Pokazatelj rezultata** | Održavanje travnatih terena, pješčanih terena, opločenih terena (beton, tlakavac, asfalt), stabala, grmova, živica u urednom stanju. |
| **Definicija** | Osiguranje optimalnih uvjeta za korištenje građevine |
| **Jedinica** | Troškovi održavanja / m2 površine groblja |
| **Ciljana vrijednost (2019.)** | 488.000,00/24.010,00 m2 = 20,32 kn/m2 |
| **Ostvarena vrijednost u izvještajnom razdoblju** | 157.112,60 /20.915,00 m2 = 7,51 kn/ m2  |

**PROGRAM 4004: OSTALE KOMUNALNE DJELATNOSTI**

***Zakonska osnova:***

* Zakon o gradnji („Narodne novine“ broj: 153/13., 20/17. i 39/19.)
* Zakon o prostornom uređenju („Narodne novine“ broj: 153/13., 65/17., 114/18. i 39/19.)
* Zakon o zaštiti od požara („Narodne novine“ broj: 92/10.)
* Zakon o cestama („Narodne novine“ broj: 84/11., 22/13., 54/13., 148/13. i 92/14.)
* Zakon o komunalnom gospodarstvu („Narodne novine“ broj: 68/18. i 110/18.)
* Zakon o održivom gospodarenju otpadom („Narodne novine“ broj: 94/13., 73/17. i 14/19.)
* Zakon o zaštiti zraka („Narodne novine“ broj: 130/11., 47/14., 61/17. i 118/18.)
* Zakon o zaštiti okoliša („Narodne novine“ broj: 80/13., 153/13., 78/15., 12/18. i 118/18.)
* Zakon o zdravstvenoj zaštiti („Narodne novine“ broj: 100/18.)
* Zakon o zaštiti pučanstva od zaraznih bolesti („Narodne novine“ broj: 79/07., 113/08., 43/09. i 130/17.)
* Zakon o zaštiti životinja („Narodne novine“ broj: 102/17. i 32/19.)
* Zakon o sustavu civilne zaštite („Narodne novine“ broj: 82/15. i 118/18.)

Ukupno planirana sredstva na razini programa iznose 5.196.500,00 kuna, dok izvršenje iznosi 2.010.366,74 kuna, dakle program je izvršen sa 39 %.

Unutar programa planirani su sljedeći projekti i aktivnosti:

**1. Aktivnost A441001: Aktivnosti ostalih komunalnih djelatnosti**

U sklopu ove aktivnosti planirani su rashodi vezani uz premije osiguranja, naknadu za uređenje voda, kao i rashodi vezani uz tehnički pregled i održavanje službenih automobila. Također, planirana su sredstva za objavu natječaja i oglasa, veterinarsko-higijeničarske usluge i usluge dezinsekcije i deratizacije te sredstva za sterilizaciju životinja i edukativni materijali.

Planirana sredstva za provođenje navedene aktivnosti iznose 489.000,00 kuna, a u izvještajnom razdoblju realizirano je 199.088,66 kuna, odnosno 41 %. Aktivnost se realizira prema planu i potrebama.

**Cilj 1.:** Djelotvorno izvršavanje osnovnih zadaća i poslova iz djelokruga rada. Cilj se realizira sukladno potrebama.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada |
| **Definicija** | Učinkovito i pravovremeno izvršavanje preuzetih obveza iz djelokruga rada odjela |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**Cilj 2.:** Provođenje mjera DDD na području Općine Viškovo. Cilj se realizira sukladno planu.

|  |  |
| --- | --- |
| **Pokazatelj rezultata** | Broj obavljenih mjera DDD na godišnjoj razini |
| **Definicija** | Postizanje mjera DDD kojima će se osigurati odgovarajuća zdravstvena zaštita mještana |
| **Jedinica** | broj |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 1 |

**Cilj 3.:** Provođenje veterinarsko-higijeničarskih usluga. Cilj se realizira sukladno potrebama.

|  |  |
| --- | --- |
| **Pokazatelj rezultata** | Postotak ulovljenih mačaka i pasa lutalica te uklonjenih lešina sukladno prijavama i potrebama |
| **Definicija** | Postizanje higijenskih uvjeta kojima će se osigurati odgovarajuća zdravstvena zaštita mještana |
| **Jedinica** | % |
| **Ciljana vrijednost (2019.)** | 100  |
| **Ostvarena vrijednost u izvještajnom razdoblju** | 50  |

**Cilj 4.:** Provođenje sterilizacije i kastracije mačaka . Cilj se realizira sukladno stvarnim potrebama.

|  |  |
| --- | --- |
| **Pokazatelj rezultata** | Broj steriliziranih i kastriranih mačaka |
| **Definicija** | Povećanje broja steriliziranih i kastriranih mačaka kako bi se smanjila pojava mačaka lutalica |
| **Jedinica** | broj |
| **Ciljana vrijednost (2019.)** | 40  |
| **Ostvarena vrijednost u izvještajnom razdoblju** | 0  |

**2. Aktivnost A441002: Javni prijevoz**

U sklopu ove aktivnosti planirani su rashodi za subvencije trgovačkom društvu (KD Autotrolej) kao i kapitalna pomoć za otplatu kredita. Općina Viškovo prema sporazumu subvencionira djelatnost KD Autotrolej, komunalnog društva kojeg je suvlasnik. Plan rada komunalnog društva prihvaća se na skupštini društva.

Planirana sredstva za provođenje navedene aktivnosti iznose 3.119.000,00 kuna, a realizirano je 1.367.694,33 kuna, odnosno 44 %. Realizacija u prvih šest mjeseci je u skladu sa ugovorenim obvezama.

**Cilj 1.:** Djelotvorno održavanje sustava javnog prijevoza. Cilj se ostvaruje sukladno planu i ugovornoj dinamici.

|  |  |
| --- | --- |
| **Pokazatelj rezultata** | Iznos subvencija i pomoći za proračunsku godinu |
| **Definicija** | Učinkovita i pravovremena uplata subvencija i pomoći |
| **Jedinica** | Kn |
| **Ciljana vrijednost (2019.)** | 3.119.000,00 kn |
| **Ostvarena vrijednost u izvještajnom razdoblju** | 1.367.694,33 kn  |

**3. Aktivnost A441005: Gospodarenje otpadom**

U sklopu ove aktivnosti planirani su rashodi za izradu godišneg izvješća o provedbi Plana gospodarenja otpadom Republike Hrvatske te sredstva za rad reciklažnog dvorišta Viškovo. Također, planirana su i sredstva za kapitalnu pomoć KD Viškovo namijenjena nabavi mobilnog reciklažnog dvorišta što je zakonska obveza te sredstva za izradu projektne dokumentacije za kompostanu.

Planirana sredstva za provođenje navedene aktivnosti iznose 405.000,00 kuna, a u izvještajnom razdoblju realizirano je 0,00 kuna, odnosno 0 %. U izvještajnom razdoblju izrađeno je izvješće o provedbi Plana gospodarenja otpadom Republike Hrvatske, ali isti nije financijski teretio proračun budući je izrađen od strane stručnih službi Općinske uprave. Također, reciklažno dvorište Viškovo redovito je radilo iako troškovi rada još nisu financijski teretili ovu proračunsku godinu nego su podmirivani iz sredstava KD Viškovo d.o.o. Nabava mobilnog reciklažnog dvorišta očekuje se u drugoj polovici godine kao i početak izrade projektne dokumentacije za kompostanu a čija realizacija ovisi stvaranju prostorno planskih i poslovnih uvjeta.

**Cilj 1.:** Izrada godišnjeg izvješća o provedbi Plana gospodarenja otpadom Republike Hrvatske. Cilj je ostvaren.

|  |  |
| --- | --- |
| **Pokazatelj rezultata** | Izrađeno izvješće te dostavljeno nadležnom javnopravnom tijelu do 31. ožujka tekuće godine za prethodnu godinu |
| **Definicija** | Pravovremena izrada izvješća |
| **Jedinica** | Kom/godišnje |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 1 |

**Cilj 2.:** Djelotvorno izvršavanje osnovnih zadaća i poslova iz djelokruga zakona o održivom gospodarenja otpadom kroz rad reciklažnog dvorišta kojim upravlja KD Viškovo. Cilj se ostvaruje sukladno stvarnim potrebama.

|  |  |
| --- | --- |
| **Pokazatelj rezultata** | Redovan rad reciklažnog dvorišta |
| **Definicija** | Unaprjeđenje sustava gospodarenja otpadom na području Općine |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 50 |

**Cilj 3.:** Nabava mobilnog reciklažnog dvorišta. Realizacija cilj planirana za drugo polugodište, te mogućnost korištenja sredstava sufinanciranja.

|  |  |
| --- | --- |
| **Pokazatelj rezultata** | Kupljeno mobilno reciklažno dvorište |
| **Definicija** | Unaprjeđenje sustava gospodarenja otpadom na području Općine Viškovo i osvješćivanje mještana o važnosti istoga |
| **Jedinica** | Kom/godišnje |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 0 |

**Cilj 4.:** Izrada projektne dokumentacije za kompostanu . Cilj će biti ostvaren sukladno navedenom u obrazloženju aktivnosti.

|  |  |
| --- | --- |
| **Pokazatelj rezultata** | Izrađena projektna dokumentacija |
| **Definicija** | Unaprjeđenje sustava gospodarenja otpadom na području Općine Viškovo i osvješćivanje mještana o važnosti istoga |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**4. Kapitalni projekt A441011: Zaštita okoliša**

U sklopu ove aktivnosti planirani su rashodi za uslugu uklanjanja vozila i sličnih pokretnih objekata sa javnih površina , te uklanjanje nepropisno odbačenog otpada sa javnih površina. Javne površine se redovno nadziru.

Planirana sredstva za provođenje navedene aktivnosti iznose 297.000,00 kuna, a realizirano je 0,00 kuna, odnosno 0 %.

**Cilj 1.:** Smanjenje količine tehnički neispravnih vozila i nelegalno postavljenih objekata na javnim površinama. Cilj se ostvaruje sukladno potrebama te ovisno o pravomoćno provedenim postupcima za uklanjanje tehnički neispravnih vozila, odnosno u situacijama kada to vlasnik ne učini

|  |  |
| --- | --- |
| **Pokazatelj rezultata** | Broj uklonjenih tehnički neispravnih vozila i sl. objekata sa javnih površina godišnje |
| **Definicija** | Zaštita okoliša, očuvati javne površine čistima |
| **Jedinica** | Kom |
| **Ciljana vrijednost (2019.)** | 10  |
| **Ostvarena vrijednost u izvještajnom razdoblju** | 0 |

**Cilj 2.:** Smanjenje količine nepropisno odbačenog otpada na javnim i privatnim površinama. Cilj se ostvaruje sukladno stvarnim potrebama.

|  |  |
| --- | --- |
| **Pokazatelj rezultata** | Količina uklonjenog otpada sa javnih i privatnih površina |
| **Definicija** | Zaštita okoliša, očuvati javne površine čistima |
| **Jedinica** | m3 |
| **Ciljana vrijednost (2019.)** | 250  |
| **Ostvarena vrijednost u izvještajnom razdoblju** | 0 |

**5. Aktivnost A441003: Protupožarna zaštita**

U sklopu ove aktivnosti planirani su rashodi za tekuće donacije u novcu DVD Halubjan odnosno JVP Rijeka za provođenje redovnih mjera zaštite od požara i tekuće donacije DVD Halubjan u novcu za posebne mjere zaštite od požara, te sredstva za kupovinu novog vatrogasnog vozila.

Planirana sredstva za provođenje navedene aktivnosti iznose 835.500,00 kuna, a realizirano je 342.750,00 kuna, odnosno 41 %. Realizacija je prema planiranom.

U izvještajnom razdoblju redovno su se provodile sve mjere zaštite od požara, a od strane DVD Halubjan pokrenute su aktivnosti za nabavu novog vozila istraživanje i analize tržišta.

**Cilj 1.:** Postizanje učinkovite protupožarne zaštite radi sprječavanja nastanka požara. Cilj je ostvaren

|  |  |
| --- | --- |
| **Pokazatelj rezultata** | Broj požara u tekućoj godini (ne odnosi se na objekte) |
| **Definicija** | Postizanje što više razine preventive kako bi broj požara bio minimalan |
| **Jedinica** | Broj |
| **Ciljana vrijednost (2019.)** | 0 |
| **Ostvarena vrijednost u izvještajnom razdoblju** | 0 |

**Cilj 2.:** Sufinanciranje nabave novog vatrogasnog vozila za DVD Halubjan. Cilj se realizira sukladno dinamici nabave vozila koju provodi DVD Halubjan.

|  |  |
| --- | --- |
| **Pokazatelj rezultata** | Kupljeno novo vatrogasno vozilo od strane DVD Halubjan |
| **Definicija** | Unaprjeđenje vatrogasne opreme te smanjenje rizika od požara na području Općine. |
| **Jedinica** | kn |
| **Ciljana vrijednost (2019.)** | 100.000,00 |
| **Ostvarena vrijednost u izvještajnom razdoblju** | 0 |

**6. Aktivnost A441010: Civilna zaštita**

U sklopu ove aktivnosti planirani su rashodi za službenu odjeću i obuću pripadnika civilne zaštite, usluge prijevoza, intelektualne usluge vezano za izradu planova iz domene zaštite i spašavanja, naknade članovima postrojbe za vrijeme provedeno na vježbama i edukaciji, premije osiguranja te reprezentaciju kod provođenja vježbi. Planirana sredstva za provođenje navedene aktivnosti iznose 41.000,00 kn, a realizirano je 0,00 kn. U izvještajnom razdoblju održana je jedna sjednica stožera civilne zaštite.

**Cilj 1.:** Edukacija i osposobljavanje jedinice civilne zaštite Općine Viškovo. Cilj je planirano ostvariti u slijedećem razdoblju

|  |  |
| --- | --- |
| **Pokazatelj rezultata** | Broj provedenih vježbi i osposobljavanja |
| **Definicija** | Postizanje što više razine znanja i sposobnosti te stupnja opremljenosti kod osoba koje su zadužene za civilnu zaštitu |
| **Jedinica** | broj  |
| **Ciljana vrijednost (2019.)** | 1 |
| **Ostvarena vrijednost u izvještajnom razdoblju** | 0 |

**Cilj 2.:** Postrojba civilne zaštite Općine Viškovo. Cilj je ostvaren sukladno trenutnom stanju sposobnosti aktivnih članova.

|  |  |
| --- | --- |
| **Pokazatelj rezultata** | Broj aktivnih pripadnika |
| **Definicija** | Osiguranje pomoći operativnim snagama i obavljanje zadataka niže složenosti u velikim nesrećama |
| **Jedinica** | Broj |
| **Ciljana vrijednost (2019.)** | 23 |
| **Ostvarena vrijednost u izvještajnom razdoblju** | 19 |

**Cilj 3.:** Povjerenici civilne zaštite Općine Viškovo i njihovi zamjenici. Cilj je ostvaren sukladno trenutnom stanju sposobnosti aktivnih članova.

|  |  |
| --- | --- |
| **Pokazatelj rezultata** | Broj aktivnih povjerenika i njihovih zamjenika, te koordinatora CZ |
| **Definicija** | Sudjelovanje u organiziranju i provođenju evakuacije, sklanjanja i zbrinjavanja. Organiziranje zaštite i spašavanja pripadnika ranjivih skupina. Obavještavanje građana o pravodobnom poduzimanju mjera |
| **Jedinica** | Broj |
| **Ciljana vrijednost (2019.)** | 15 |
| **Ostvarena vrijednost u izvještajnom razdoblju** | 13 |

**7. Kapitalni projekt K441009: Dodatna ulaganja na stanovima**

U sklopu ove aktivnosti planirani su rashodi vezani uz dodatna ulaganja na stanovima. U slučaju neizvršenja rashoda, sredstva će se akumulirati za buduću izgradnju stanova a s obzirom na njihovu relativno manju dinamiku ostvarenja.

Planirana sredstva za provođenje navedene aktivnosti iznose 10.000,00 kuna a realizirano je 0,00 kuna, odnosno 0%.

**Cilj 1.**: Izgradnja novih stanova.

|  |  |
| --- | --- |
| **Pokazatelj rezultata** | Broj novo izgrađenih stanova |
| **Definicija** | Osiguranje rješavanja stambenog pitanja najugroženijih mještana |
| **Jedinica** | Broj |
| **Ciljana vrijednost (2019.)** | 0 |
| **Ostvarena vrijednost u izvještajnom razdoblju** | 0 |

**8. Tekući projekt: T441013 Projekt Viškovo reciklira**

Proračunom Općine Viškovo za 2018. godinu te projekcijama Proračuna za 2019. i 2020. godinu za ovaj kapitalni projekt u 2018. godini nisu bila planirana sredstva, a realizirano je 100.833,75 kuna

U sklopu ove aktivnosti planirani su rashodi za provedbu Projekta „Viškovo reciklira“ koji traje 20 mjeseci i predviđa provedbu niza izobrazno-informativnih aktivnosti kao što su radionice za djecu, edukatore i umirovljenike, izrada edukativne bojanke i didaktičkih igračaka za djecu, obilježavanje datuma vezanih za zaštitu okoliša, tiskanje letaka, brošura, vodiča, plakata te emitiranje radijskih i televizijskih reklama i TV emisija posvećenih održivom gospodarenju otpadom.

Projekt se realizira u skladu s planiranom dinamikom odobrenom od strane Fonda za zaštitu okoliša i energetsku učinkovitost.

U izvještajnom razdoblju održane su radionice, emitirane radio reklame i TV emisije te je izrađen promidžbeni materijal

 U ovom obračunskom periodu evidentirani su troškovi ugovoreni u 2018. godini, a koji su sukladno Odluci o izvršenju proračuna evidentirani u 2019. godini a koji su u gornjem obrazloženju navedeni.

**PROGRAM 4006: IZGRADNJA OBJEKATA I UREĐAJA KOMUNALNE INFRASTRUKTURE**

***Zakonska osnova:***

* Zakon o gradnji („Narodne novine“ broj: 153/13., 20/17. i 39/19.)
* Zakon o prostornom uređenju („Narodne novine“ broj: 153/13., 65/17., 114/18. i 39/19.)
* Zakon o zaštiti od požara („Narodne novine“ broj: 92/10.)
* Zakon o cestama („Narodne novine“ broj: 84/11., 22/13., 54/13., 148/13. i 92/14.)
* Zakon o komunalnom gospodarstvu („Narodne novine“ broj: 68/18. i 110/18.)

Ukupno planirana sredstva na razini programa iznose 17.214.000,00 kuna dok izvršenje iznosi 5.177.725,41 kuna, dakle program je izvršen sa 30 %.

Unutar programa planirani su sljedeći projekti i aktivnosti:

**1. Kapitalni projekt K461025: Otkup zemljišta za buduće projekte**

U sklopu ove aktivnosti planirani su rashodi vezani uz otkup zemljišta radi izgradnje te realizacije planiranih kapitalnih projekta.

Planirana sredstva za otkup zemljišta za buduće projekte iznose 976.000,00 kn, a do sada je realizirano ukupno 947.603,00 kn odnosno 97 %. Planirana aktivnost je u pretežitom djelu realizirana sukladno dinamici okončanja postupaka koji se vode pred drugim tijelima i zaključivanja ugovora o kupoprodaji nekretnina s njihovim.

Tijekom ovog izvještajnog razdoblja utrošena su sredstva za slijedeće kapitalne projekte; nerazvrstane ceste u ulici Jugi, te za parkiralište – garažu kod doma zdravlja u Viškovu.

**Cilj 1.:** Otkup zemljišta za buduće projekte. Cilj se ostvaruje sukladno dinamici okončanja postupaka koji se vode pred drugim tijelima i zaključivanja ugovora o kupoprodaji nekretnina s njihovim vlasnicima. Ciljana vrijednost ostvarena je u manjoj površini od planirane obzirom da je sukladno izvan sudskoj nagodbi otkupljeno zemljište u Jugima a koje nije bilo planirano.

|  |  |
| --- | --- |
| **Pokazatelj rezultata** | Povećanje površine otkupljenog zemljišta |
| **Definicija** | Otkup zemljišta za kapitalne projekte |
| **Jedinica** | m2 / godišnje |
| **Ciljana vrijednost (2019.)** | 4.200 m2 |
| **Ostvarena vrijednost u izvještajnom razdoblju** | 2.588 m2 |

**2. Kapitalni projekt K461034: Izgradnja i rekonstrukcija prometnih objekata**

U sklopu ovog kapitalnog projekta planirani su rashodi koji se odnose na otkup zemljišta za cestu Trampi-Marinići i prometne objekte kao i sredstva za izgradnju ceste Mladenići - Ronjgi, asfaltiranje nerazvrstanih cesta, građenje upojnih bunara, izgradnju oborinskog kolektora Marinići, projektnu dokumentaciju za prometna rješenja, izgradnju parkirališta kod NK Halubjana i uz novi rotor kod NK Halubjan, za izradu glavnog projekta za rekonstrukciju ceste Vozišće – Mavri, spojnu cestu D427 – Bujki – Sroki, spojnu cestu D427 – Bujki – Mladenići, za projekt za rekonstrukciju ceste od dječjeg vrtića do Gornjih Jugi, za izradu projektne dokumentacije za garažu kod zdravstvene stanice, za projektnu dokumentaciju parkirališta kod novog dječjeg vrtića i za projektnu dokumentaciju raskrižja kod groblja.

Planirana sredstva za provođenje navedenog projekta iznose 6.233.000,00 kuna, a realizirano je 2.417.918,57 kuna, odnosno 39 %.

U izvještajnom razdoblju započeti su radovi na asfaltiranju nerazvrstanih cesta i građenju upojnih bunara, u tijeku je izrada prometnog rješenja smirenja prometa na županijskim cestama, dovršeni su radovi na izgradnji nerazvrstane ceste spoj sa spojnom cestom Brnasi-Dovičići i cesti u zoni zona Ark Mihelić 2. faza, okončan je postupak javne nabave za rekonstrukciju ceste Mladenići Ronjgi. Također započela je izrada projektne dokumentacije raskrižja kod groblja dok su izvršene pripreme izrada projektnih zadataka za ostalu projektnu dokumentaciju. Okončana je izrada projektne dokumentacije izgradnju oborinskog kolektora Marinići a u tijeku je izrada projektne dokumentacije za ceste uz novu školu NC 94 i NC 142, Izvršen je otkup zemljišta za slijedeće kapitalne projekte; rekonstrukcija ceste Mladenići-Ronjgi-Saršoni i za cestu u Petrcima, te za izgradnju infrastrukture na području buduće Radne zone Marišćina. Okončana je izgradnja kružnog raskrižja Saršoni.

U ovom obračunskom periodu evidentirani su troškovi ugovoreni u 2018. godini, a koji su sukladno Odluci o izvršenju proračuna evidentirani u 2019. godini za slijedeće projekte : izgradnju ceste spoj na spojnu cestu Dovičići i izgradnju ceste zona Ark Mihelić 2. faza, te za projektnu dokumentaciju za ceste uz novu školu NC 94 i NC 142 i oborinsku odvodnju ŽC5025.

**Cilj 1.:** Rekonstrukcija županijskih cesta, cilj se ostvaruje sukladno planu izvođenja radova i provedenim postupcima nabave

|  |  |
| --- | --- |
| **Pokazatelj rezultata** | Povećanje duljine rekonstruiranih županijskih prometnica |
| **Definicija** | Podizanje standarda prometnica te života mještana i sigurnosti u prometu |
| **Jedinica** | km/godišnje |
| **Ciljana vrijednost (2019.)** | 0,97 km |
| **Ostvarena vrijednost u izvještajnom razdoblju** | 0 km |

**Cilj 2.:** Izrada projektne dokumentacije za parkiralište kod NK Halubjan, cilj je planiran ostvariti po okončanju izgradnje državne ceste D427

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometa u mirovanju i sigurnosti u prometu |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 3.:** Izrada projektne dokumentacije za parkiralište kod rotora NK Halubjan. Cilj je planiran ostvariti po okončanju izgradnje državne ceste D427

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometa u mirovanju i sigurnosti u prometu  |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 4.:** Izrada projektne dokumentacije - glavni i izvedbeni projekt, za rekonstrukciju ceste Vozišće – Mavri. Cilj je planiran realizirati po okončanju imovinsko pravne pripreme projekta

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometnica te života mještana i sigurnosti u prometu |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 5.:** Izrada projektne dokumentacije - glavni i izvedbeni projekt, za rekonstrukciju ceste dječji vrtić – Donji Jugi, Cilj će se realizirati po okončanju imovinsko pravne pripreme projekta te usvajanju prostorno planske dokumentacije.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometnica te života mještana i sigurnosti u prometu |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 6.:** Izrada projektne dokumentacije za izgradnju garaže kod zdravstvene stanice. Cilj se realizira sukladno planu.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometnica te života mještana i sigurnosti u prometu |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 7.:** Izgradnja oborinskog kolektora Marinići. Cilj će se realizirati prema planu u drugom dijelu godine ovisno o dinamici realizacije projekta Izgradnje kanalizacijske mreže – Aglomeracija

|  |  |
| --- | --- |
| **Pokazatelj rezultata** | Dovršetak izgradnje oborinskog kolektora Marinići |
| **Definicija** | Podizanje standarda prometnica te života mještana i sigurnosti u prometu |
| **Jedinica** | % |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2019.)** | 10 |
| **Ostvarena vrijednost u izvještajnom razdoblju** | 0 |

**Cilj 8.:** Asfaltiranje nerazvrstanih cesta. Cilj se ostvaruje sukladno planu i ugovornoj dinamici.

|  |  |
| --- | --- |
| **Pokazatelj rezultata** | Površina asfaltiranih prometnica tijekom godine |
| **Definicija** | Poboljšanje prometne infrastrukture i povećanje sigurnosti na cestama |
| **Jedinica** | m2/godišnje |
| **Ciljana vrijednost (2019.)** | 2.000,00 |
| **Ostvarena vrijednost u izvještajnom razdoblju** | 674,00 |

**Cilj 9.:** Izvedba oborinske odvodnje i izgradnja potpornih zidova na nerazvrstanim cestama. Cilj se ostvaruje sukladno planu i ugovornoj dinamici.

|  |  |
| --- | --- |
| **Pokazatelj rezultata** | Broj izgrađenih upojnih bunara i potpornih zidova tijekom godine |
| **Definicija** | Poboljšanje oborinske odvodnje na nerazvrstanim cestama i stabilizacija kolničke konstrukcije |
| **Jedinica** | objekta/godišnje |
| **Ciljana vrijednost (2019.)** | 6 |
| **Ostvarena vrijednost u izvještajnom razdoblju** | 1 |

**Cilj 10.:** Izrada projektne dokumentacije za prometna rješenja. Cilj se ostvaruje sukladno planu i ugovornoj dinamici.

|  |  |
| --- | --- |
| **Pokazatelj rezultata** | Broj izrađenih prometnih rješenja tijekom godine |
| **Definicija** | Poboljšanje sigurnosti prometa na nerazvrstanim cestama |
| **Jedinica** | Prometna rješenja/godišnje |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 0 |

**Cilj 11.:** Izrada projektne dokumentacije za spojnu cestu D427 – Bujki – Sroki. Cilj je planiran realizirati u drugom polugodištu a po definiranju odnosa sa Županijskom upravom za ceste i Hrvatskim cestama.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometnica; novi spoj na D427 |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 12.:** Izrada projektne dokumentacije za spojnu cestu D427 – Bujki - Mladenići. Cilj je planiran realizirati u drugom polugodištu a po definiranju odnosa sa Županijskom upravom za ceste i Hrvatskim cestama.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometnica; novi spoj na D427 |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 13.:** Izrada idejnog projekta za parkiralište kod novog dječjeg vrtića. Cilj je planiran realizirati po okončanju otkupa zemljišta koji još nije okončan.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Povećanje broja parkirališnih mjesta |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 14.:** Izrada projektne dokumentacije za rekonstrukciju raskrižja kod groblja. Cilj se realizira sukladno planu.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Povećanje sigurnosti u prometu |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 15.:** Otkup zemljišta za cestu Trampi-Marinići. Cilj nije u potpunosti ostvaren budući realizacija ovisi o rješavanju sporova pred drugim državnim tijelima.

|  |  |
| --- | --- |
| **Pokazatelj rezultata** | Postotak otkupljenog zemljišta |
| **Definicija** | Poboljšanje prometne infrastrukture |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 98 |

**Cilj 16.:** Otkup zemljišta za prometne objekte. Cilj je ostvaren sukladno planu.

|  |  |
| --- | --- |
| **Pokazatelj rezultata** | Postotak otkupljenog zemljišta/godišnje. |
| **Definicija** | Poboljšanje prometne infrastrukture |
| **Jedinica** | m2 |
| **Ciljana vrijednost (2019.)** | 1.600 |
| **Ostvarena vrijednost u izvještajnom razdoblju** | 1.681 |

**3. Kapitalni projekt K461033: Izgradnja i rekonstrukcija objekata javne rasvjete**

U sklopu ove aktivnosti planirani su rashodi vezani uz proširenje sustava javne rasvjete kao i sredstva potrebna za prigodnu iluminaciju i priključke.

Planirana sredstva za provođenje navedenih aktivnosti iznose 205.000,00 kuna a u izvještajnom razdoblju realizirano je 136.645,00 kuna, odnosno 67 %.

Realizirani troškovi odnose se na proširenje javne rasvjete ugovorene u 2018. godini, a koji su sukladno Odluci o izvršenju proračuna evidentirani u 2019. godini. Proširenje javne rasvjete za 2019. godinu realizirati će se u drugoj polovici godine.

**Cilj 1.:** Proširenje javne rasvjete prema zahtjevima mještana i stvarnim potrebama

|  |  |
| --- | --- |
| **Pokazatelj rezultata** | Broj ukupnih rasvjetnih tijela na području općine |
| **Definicija** | Sigurnost sudionika u prometu |
| **Jedinica** | komad |
| **Ciljana vrijednost (2019.)** | 2230 kom |
| **Ostvarena vrijednost u izvještajnom razdoblju** | 2155 kom |

**4. Kapitalni projekt K461007: Izgradnja, uređenje i opremanje javnih površina**

U sklopu ovog kapitalnog projekta tijekom 2019. godine planirani su rashodi za građenje novih javnih površina, hortikulturno uređenje rotora, uređenje javne površine Saršoni, nabavu autobusnih čekaonica, građenje parkirališta i tržnice Marinići, građenje javnog stubišta Milihovo – trg Viškovo, nabavu javnih bicikala u Ronjgima, projekt uređenja javne površine uz novi vrtić, projekt za nathodnik škola – Općina Viškovo, za zid uz javno stubište Milihovo i za rekracijsku zonu Vrtače.

Planirana sredstva za provođenje navedenog kapitalnog projekta iznose 4.455.000,00 kn, a realizirano je 1.161.139,45 kn, odnosno 26 %.

U izvještajnom razdoblju završeni su radovi na uređenju javne površine u Saršonima, stanice za javne bicikle u Ronjgima te dječje igralište Srokov kal, te radovi na hortikulturnom uređenju rotora Saršoni. Nabavljene su dvije nove autobusne čekaonice u sklopu uređenja površine i rotora u Saršonima.

U ovom obračunskom periodu evidentirani su troškovi ugovoreni u 2018. godini, a koji su sukladno Odluci o izvršenju proračuna evidentirani u 2019. godini za projekt uređenje novih javnih površina.

**Cilj 1.:** Povećanje kvadrature uređenja javnih površina (dječja igrališta i sportska igrališta, površine za rekreaciju i odmor). Cilj je planiran za realizaciju u drugom dijelu godine.

|  |  |
| --- | --- |
| **Pokazatelj rezultata** | Kvadratura uređenosti novih javnih površina tijekom godine |
| **Definicija** | Stvara se mogućnost za kvalitetno provođenje slobodnog vremena za sve dobne skupine mještana Općine |
| **Jedinica** | m2/godišnje |
| **Ciljana vrijednost (2019.)** | 1.400,00 m2  |
| **Ostvarena vrijednost u izvještajnom razdoblju** | 50 m2  |

**Cilj 2.:** Hortikulturno uređenje rotora. Cilj je realiziran.

|  |  |
| --- | --- |
| **Pokazatelj rezultata** | Hortikulturno i ambijentalno uređenje kružnih raskrižja |
| **Definicija** | Završno hortikulturno uređenje novog prometnog rješenja rekonstrukcije kružnog raskrižja, stvaranje novih značajki i simbola u prostoru, prepoznatljivost  |
| **Jedinica** | Kom |
| **Ciljana vrijednost (2019.)** | 4 |
| **Ostvarena vrijednost u izvještajnom razdoblju** | 3 |

**Cilj 3.:** Izrada projektne dokumentacije za uređenje javnih površina (sportsko-rekreacijske zone, dječja igrališta itd.). Cilj je planirano realizirati u drugom dijelu godine.

|  |  |
| --- | --- |
| **Pokazatelj rezultata** | Izrađena projektna dokumentacija |
| **Definicija** | Osiguranje novih sadržaja za djecu i mještane općine, unaprjeđenje kvalitete života |
| **Jedinica** | Izrađen projekt za pojedinu površinu / godišnje |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 0 |

**Cilj 4.**: Izgradnja javnog stubišta Milihovo – trg Viškovo. Cilj je planirano realizirati u drugom dijelu godine.

|  |  |
| --- | --- |
| **Pokazatelj rezultata** | Gotovost građevine |
| **Definicija** | Izgradnja stubišta i prateće infrastrukture |
| **Jedinica** | % |
| **Ciljana vrijednost (2019.)** | 100% |
| **Ostvarena vrijednost u izvještajnom razdoblju** | 0% |

**Cilj 5.:** Uređenje javne površine u Marinićima. Cilj je planirano realizirati u drugom dijelu godine.

|  |  |
| --- | --- |
| **Pokazatelj rezultata** | Gotovost građevine |
| **Definicija** | Izgradnja parkirališta i tržnice |
| **Jedinica** | % |
| **Ciljana vrijednost (2019.)** | 62% |
| **Ostvarena vrijednost u izvještajnom razdoblju** | 0 |

**Cilj 6.:** Izrada projektne dokumentacije nove javne površine. Cilj će se realizirati u drugom dijelu godine.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Projekt za izradu zida i pristupa crpnoj stanici – podizanje kvalitete komunalne opremljenosti |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 0 |

**Cilj 7.:** Izrada projektne dokumentacije za nathodnik škola – Općina. Cilj je planirano realizirati u drugom dijelu godine.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje sigurnosti u prometu |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju**  | 0 |

**5. Kapitalni projekt K461003: Izgradnja, uređenje i opremanje groblja**

U sklopu ovog kapitalnog projekta planirani su rashodi za izgradnju 3. faze mjesnog groblja i kupnju opreme za ostale namjene (kante za smeće, stepenice za pristup nišama na katu i sl.). Cilj je zadovoljenje potrebe za dostatnom opremom i kapacitetom mjesnog groblja.

Planirana sredstva za provođenje navedenog kapitalnog projekta iznose 3.605.000,00 kn a realizirano je 6.250,00 kn, odnosno 0,17 %.

U izvještajnom razdoblju proveden je postupak javne nabave za radove. Nastavak građenja 3. faze mjesnog groblja planiran je u drugom dijelu 2019. godine.

**Cilj 1.:** Izgradnja 3. faze mjesnog groblja – grobna mjesta. Cilj će se ostvariti u skladu sa planiranom dinamikom izgradnje groblja

|  |  |
| --- | --- |
| **Pokazatelj rezultata** | Dovršetak izgradnje 3. faze mjesnog groblja – ukopna mjesta |
| **Definicija** | Povećanje kapaciteta mjesnog groblja |
| **Jedinica** | Broj novih ukopnih mjesta na novom dijelu groblja  |
| **Ciljana vrijednost (2019.)** | 347 |
| **Ostvarena vrijednost u izvještajnom razdoblju** | 204 |

**Cilj 2.:** Izgradnja 3. faze mjesnog groblja – niše. Cilj će se ostvariti u skladu sa planiranom dinamikom izgradnje groblja

|  |  |
| --- | --- |
| **Pokazatelj rezultata** | Dovršetak izgradnje 3. faze mjesnog groblja – niše |
| **Definicija** | Povećanje kapaciteta mjesnog groblja |
| **Jedinica** | Broj novih niša na novom dijelu groblja  |
| **Ciljana vrijednost (2019.)** | 120 |
| **Ostvarena vrijednost u izvještajnom razdoblju** | 0 |

**Cilj 3.:** Kupnja opreme za ostale namjene. Cilj je realiziran sukladno potrebama.

|  |  |
| --- | --- |
| **Pokazatelj rezultata** | Dopuna broja kupljene opreme za potrebe groblja tijekom godine |
| **Definicija** | Stvaranje optimalnih uvjeta za korištenje groblja |
| **Jedinica** | Kom/godišnje |
| **Ciljana vrijednost (2019.)** | 5 |
| **Ostvarena vrijednost u izvještajnom razdoblju** | 4 |

**6. Kapitalni projekt K461024: Izgradnja vodovodne mreže**

U sklopu ove aktivnosti planirani su rashodi vezani uz kapitalnu pomoć KD Vodovod i kanalizacija d.o.o. za izgradnju vodovodnih ogranaka u skladu sa planom gradnje vodnih građevina.

Planirana sredstva za provođenje navedene aktivnosti iznose 1.000,000,00, a realizirano je 555.421,94 kuna, odnosno 56 %. Financijska realizacija usklađena je sa osiguravanjem sredstava za gradnju iz drugih izvora primarno EU sredstava i sredstava Hrvatskih voda, te sredstava namijenjenih razvoju a sukladno poslovnom planu pružatelja vodnih usluga K.D. Vodovod i kanalizacija d.o.o.

U izvještajnom razdoblju započela je izgradnja slijedećih vodovodnih ogranaka:

- vodovodni ogranak Ronjgi

- vodovodni ogranak Perčevo

- vodovodni ogranak Trtni-Juraši

- vodovodni ogranak Garići-Petrolejska,

Radovi na vodovodnim ograncima Trtni-Juraši i Garići-Petrolejska u izvještajnom razdoblju su i završeni kao i radovi na izgradnji vodovodnog ogranka spoj na spojnoj cesti Brnasi-Dovičići i Ark Mihelić 2. faza, dok je za vodovodni ogranak Donji Jugi do kbr. 5 pokrenut postupak javne nabave za odabir izvođača radova.

Za vodovodni ogranak - Lučići, Zorzići i novi dio Zorzići od kbr. 64-70 dužine 480 m koji je izgrađen tijekom 2017 i 2018 godine, dana 29. ožujka 2019. godine od strane Agencije za plaćanje u poljoprivredi, ribarstvu i ruralnom razvoju, a temeljem potpisanog Ugovora o dodjeli sredstava, donesena je odluka o konačnoj isplati, te ukupan iznos odobrenih sredstva uključujući i predujam isplaćen u 2018. godini iznosi 719.699,95 kuna.

Dinamika realizacije programa ostvaruje se prema dinamici plana izvođenja radova, odnosno ista je zadovoljavajuća. Svi zahtjevi za isplate prema ugovoru o sufinanciranju gradnje vodovodnih ogranaka, odnosno financijske obveze Općine Viškovo uredno se podmiruju sukladno planovima gradnje i realizacijom izgradnje. Također nastavljene su postupci projektiranja za nedostajuće vodovodne ogranke i dobivanje građevinskih dozvola za iste.

Za projekt Aglomeracije Rijeka – sustav javne odvodnje Grad unutar kojeg se planira izgradnja većeg broja vodovodnih ogranka i kanalizacijske mreže Viškova u izvještajnom razdoblju u tijeku je postupak javne nabave za izbor izvođača radova. Postupak javne nabave provodi K.D. Vodovod i kanalizacija d.o.o., a vrijednosti projekta na razini cijele riječke aglomeracije procjenjuje se na iznos od oko 1.723.545.000,00 kuna. Početak realizacije ovog projekta očekuje se u narednom razdoblju.

**Cilj 1.:** Povećanje dužine i broja vodovodnih ogranaka. Cilj se ostvaruje u skladnu sa planom gradnje vodovodnih ogranaka i gornjim obrazloženjem

|  |  |
| --- | --- |
| **Pokazatelj rezultata** | Izgrađeni vodovodni ogranci tijekom godine |
| **Definicija** | Stvara se mogućnost za kvalitetniju vodoopskrbu Općine Viškovo |
| **Jedinica** | Kom/godišnje |
| **Ciljana vrijednost (2019.)** | 12 |
| **Ostvarena vrijednost u izvještajnom razdoblju** | 3 |

**7. Kapitalni projekt K461013: Sanacija odlagališta i nabavka opreme**

U sklopu ovog projekta planirani su rashodi vezani uz kapitalnu pomoć KD Čistoći za sanaciju odlagališta te sufinanciranje izgradnje zajedničke sortirnice svih suvlasnika KD Čistoća d.o.o.

Planirana sredstva za provođenje navedene aktivnosti iznose 740.000,00 kuna a realizirano je 0,00 kuna, odnosno 0 %.

Cilj se ostvaruje sukladno podnesenim izvještajima o izvršenim ulaganjima u izvještajnom razdoblju koja se financiraju iz razvojnih sredstava naplaćenih u cijeni komunalnih usluga KD Čistoća.

**Cilj 1.:** Osiguranje redovitog financiranja KD Čistoća iz razvojnih sredstava za sanaciju odlagališta i nabavu opreme. Cilj će se ostvariti sukladno gornjem obrazloženju.

|  |  |
| --- | --- |
| **Pokazatelj rezultata** | Iznos kapitalnih pomoći za proračunsku godinu iz sredstava za razvoj naplaćenih u cijeni komunalnih usluga  |
| **Definicija** | Osigurane kapitalnih pomoći za sanaciju odlagališta i nabavu opreme iz ostvarenih razvojnih sredstava |
| **Jedinica** | kuna |
| **Ciljana vrijednost (2019.)** | 400.000,00 |
| **Ostvarena vrijednost u izvještajnom razdoblju** | 0 |

**Cilj 2.**: Osiguranje kapitalne pomoći za sufinanciranje izgradnje zajedničke sortirnice. Cilj će se ostvariti sukladno gornjem obrazloženju.

|  |  |
| --- | --- |
| **Pokazatelj rezultata** | Iznos kapitalnih pomoći za proračunsku godinu iz sredstava za razvoj naplaćenih u cijeni komunalnih usluga  |
| **Definicija** | Osigurane kapitalnih pomoći za izgradnju sortirnice |
| **Jedinica** | kuna |
| **Ciljana vrijednost (2019.)** | 340.000,00 |
| **Ostvarena vrijednost u izvještajnom razdoblju** | 0 |

**Glava: 00302 DJEČJI VRTIĆ VIŠKOVO**

**PROGRAM 2011 PREDŠKOLSKI ODGOJ I SKRB O DJECI**

Planirana sredstva za provođenje programa iznose 6.650.000,00 kuna, dok izvršenje iznosi 3.400.606,43 kuna, dakle program je izvršen sa 51%.

Unutar programa planirane su slijedeće aktivnosti:

**A211101 Osnovne aktivnosti Dječjeg vrtića Viškovo**

U sklopu ove aktivnosti planirani su rashodi vezani uz: naknade troškova zaposlenima, plaće, doprinosi za zdravstveno osiguranje i zapošljavanje, službena putovanja, prijevoz, za rad na terenu, stručno usavršavanje zaposlenika, uredski materijal, namirnice za rad kuhinje, komunalne usluge, zdravstvene i veterinarske usluge, energiju, materijal za tekuće i investicijsko održavanje, telefonski i poštanski troškovi za usluge promidžbe i informiranja, računalne usluge, premije osiguranja, reprezentacija, rashodi za pristojbe i naknade i ostale nespomenute rashode poslovanja.

Planirana sredstva za provođenje navedene aktivnosti iznose 6.395.000,00 kuna, a realizirano je 3.153.080,41 kuna, odnosno 49%.

**Cilj 1.:** Osiguranje redovnog rada dječjeg vrtića i redovnu isplatu plaća i drugih obveza. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Osiguranje redovnog rada dječjeg vrtića i ispunjavanje svih obaveza |
| **Definicija** | Redovnim radom omogućuje se normalno funkcioniranje dječjeg vrtića i zadovoljavanje potreba korisnika usluga dječjeg vrtića |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**Cilj 2.**: Zadovoljavanje potreba mještana vezanih uz predškolski odgoj i obrazovanje u Dječjem vrtiću Viškovo. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u Dječjem vrtiću Viškovo |
| **Definicija** | Osiguranje predškolskog odgoja i obrazovanja djece u Dječjem vrtiću Viškovo |
| **Jedinica** | Broj |
| **Ciljana vrijednost (2019.)** | 261 |
| **Ostvarena vrijednost u izvještajnom razdoblju** | 252 |

**A211102 Posebne aktivnosti Dječjeg vrtića Viškovo**

U sklopu ove aktivnosti planirani su rashodi vezani uz: rashode tekućeg održavanja bazena, zdravstvene i intelektualne rashode vezane za školu plivanja.

Planirana sredstva za provođenje navedene aktivnosti iznose 6.000,00 kuna, a realizirano je 2.159,38 kuna, odnosno 36%.

**Cilj:** Provođenje škole plivanja i sudjelovanje većeg broja djece na ostvarivanju tog programa. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj djece/polaznika programa |
| **Definicija** | Posebnim programima omogućuje se djeci da izraze svoje sklonosti i talente za određena područja. Cilj je obuhvatiti što veći broj djece s područja Općine Viškovo u ponuđeni program. |
| **Jedinica** | Broj djece |
| **Ciljana vrijednost (2019.)** | 15 |
| **Ostvarena vrijednost u izvještajnom razdoblju** | 48 |

**A211103 Predškola**

U sklopu ove aktivnosti planirani su rashodi vezani uz: naknade troškova zaposlenima, plaće za redovan rad, doprinosi za zdravstveno osiguranje i za obvezno osiguranje u slučaju nezaposlenosti, naknade za prijevoz te rashodi uredskog materijala.

Planirana sredstva za provođenje navedene aktivnosti iznose 34.000,00 kuna, a realizirano je 33.489,15 kuna, odnosno 99%.

**Cilj:** Osiguranje rada predškole. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj djece uključene u program predškole tijekom godine |
| **Definicija** | Redovnim radom predškole pripremaju se djeca za uspješan početak i prilagodbu u prvom razredu osnovne škole |
| **Jedinica** | Broj |
| **Ciljana vrijednost (2019.)** |  83 |
| **Ostvarena vrijednost u izvještajnom razdoblju** |  82 |

**K211104 Nabava opreme za Dječji vrtić Viškovo**

U sklopu ove aktivnosti planirani su rashodi vezani uz nabavu opreme za nabavu igrala za dvorište, kao i za nabavu nedostajeće uredske opreme.

Planirana sredstva za provođenje navedene aktivnosti iznose 215.000,00 kuna, a realizirano je 211.877,49 kuna, odnosno 99%.

**Cilj:** Osiguravanje efikasnog i normalnog funkcioniranja dječjeg vrtića. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Održavanje standarda djelatnosti |
| **Definicija** | Novonabavljenom opremom poboljšavaju se uvjeti rada i postižu bolji rezultati |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**Glava: 00303 KNJIŽNICA „HALUBAJSKA ZORA“ VIŠKOVO**

**PROGRAM 2004 KNJIŽNIČNA DJELATNOST**

Planirana sredstva za provođenje programa iznose 718.000,00 kuna, dok izvršenje iznosi 328.329,38 kuna, dakle program je izvršen sa 46%.

Unutar programa planirane su slijedeće aktivnosti:

**A241001 Osnovne aktivnosti Knjižnice Halubajska zora Viškovo**

U sklopu ove aktivnosti planirani su rashodi vezani uz: isplate plaća zaposlenicima knjižnice, ostale troškove zaposlenicima, doprinosi za zdravstveno osiguranje i zapošljavanje, službena putovanja, naknade za prijevoz, rashodi vezani za stručno usavršavanje zaposlenika, ostali materijalni rashodi, troškovi energije, poštanski i telefonski troškovi, usluga tekućeg i investicijskog održavanja, osobne i intelektualne usluge, računalne usluge, ostale usluge, premije osiguranja, reprezentaciju, pristojbe i naknade.

Planirana sredstva za provođenje navedene aktivnosti iznose 558.000,00 kuna, a realizirano je 243.778,98 kuna, odnosno 44%.

**Cilj:** Osiguranje redovnog rada knjižnice i redovnu isplatu plaća i drugih obveza. Cilj je ostvaren sukladno planu.

|  |  |
| --- | --- |
| **Pokazatelj rezultata** | Broj zaposlenih, osiguranje redovnog rada knjižnice i ispunjavanje svih obaveza |
| **Definicija** | Redovnim radom omogućuje se normalno funkcioniranje knjižnice i zadovoljavanje potreba korisnika usluga knjižnice |
| **Jedinica** | % |
| **Ciljana vrijednost (2019.)** | 100 |
| **Ostvarena vrijednost u izvještajnom razdoblju** | 100 |

**A241007 Posebne aktivnosti Knjižnice Halubajska zora Viškovo**

U sklopu ove aktivnosti planirani su rashodi za intelektualne usluge vezane za predstave za Dan Općine i Matejnu. Planirana sredstva za provođenje navedene aktivnosti iznose 20.000,00 kuna, a realizirano je 2.379,04 kuna, odnosno 12%. Odstupanja koja utječu na manju realizaciju od planirane odnose se na činjenicu da su veća sredstva planirana za organizaciju manifestacije koja se održava u drugoj polovici godine.

**Cilj:** Promocija knjižnice na manifestacijama u Općini Viškovo. Cilj je ostvaren sukladno planu.

|  |  |
| --- | --- |
| **Pokazatelj rezultata** | Broj predstava i aktivnosti na manifestacijama. |
| **Definicija** | Organizacijom kazališnih predstava i aktivnosti na manifestacijama u Općini promovira se knjižnica, podižu se kulturne navike mještana. |
| **Jedinica** | Broj  |
| **Ciljana vrijednost (2019.)** | 2 |
| **Ostvarena vrijednost u izvještajnom razdoblju** | 1 |

**K241002 Nabava knjižnične građe i opreme**

U sklopu ove aktivnosti planirani su rashodi vezani uz: nabavu knjiga i uredske opreme.

Planirana sredstva za provođenje navedene aktivnosti iznose 140.000,00 kuna, a realizirano je 82.171,36 kuna, odnosno 59%.

**Cilj**: Povećanje knjižnog fonda knjižnice. Cilj je ostvaren sukladno planu.

|  |  |
| --- | --- |
| **Pokazatelj rezultata** | Knjižni fond |
| **Definicija** | Povećanjem knjižnog fonda novim naslovima dovodi do većeg broja članstva, posuđivanja knjiga i razvijanja navika čitanja posebice kod djece i mladih. |
| **Jedinica** | Broj knjiga godišnje |
| **Ciljana vrijednost (2019.)** | 2.000 |
| **Ostvarena vrijednost u izvještajnom razdoblju** | 1.044 |

***ZAKLJUČAK***

U skladu s odredbama stavka 2., članka 109. Zakona o proračunu („Narodne novine“, broj 87/08., 136/12. i 15/15.) te stavka 3., članka 15. Pravilnika o polugodišnjem i godišnjem izvještaju o izvršenju proračuna(„Narodne novine“, broj 24/13. i 102/17.), Općinska načelnica podnosi Općinskom vijeću na donošenje Polugodišnji izvještaj o izvršenju Proračuna Općine Viškovo za razdoblje od 1. siječnja do 30. lipnja 2019. godine.

Sastavni dio ovog Polugodišnjeg izvještaja o izvršenju Proračuna Općine Viškovo za razdoblje od 1. siječnja do 30. lipnja 2019. godine je usporedni pregled izvršenja općeg i posebnog dijela proračuna po propisanim proračunskim klasifikacijama koji se u odgovarajućem tabelarnom prikazu prilaže uz ovaj dokument.

KLASA:400-08/19-01/01

URBROJ:2170-09-05/01-19-15

VIŠKOVO, 12. rujna 2019. godine

 Općinska načelnica:

 Sanja Udović, dipl. oec., v. r.